Hostoiraunkorra den gimnospermoa da, batazbeste 60 metroko altuera lortzen badu ere 100 metroko aleak aurkitu izan dira. Longebitateari dagokiola, 500 urteko bizitza izaten du orokorrean baina 1000 urteko aleak aurkitu izan dira ere. Hostoak bakunak eta luzangak dira punta borobilduarekin, usaintsuak gainera. Landare monoikoa denez lore ar horixkak eta zintzilikariak lore emeekin batera ale berean agertzen dira. Batak zein besteak infloreszentzietan antolatuta daude eta emeen kasuan tenteak eta horixkak dira. Fruituak loreak sortu eta urte bereko udazkenean garatzen dira, bi motatako ezkatak dituzten pinaburuak emanez, hiru gingildun estal ezkatak eta ezkata hazi eramaileak.\nJatorri Amerikarra duen espeziea da baina Euskal Herrian landaketa batzuetan hazitako espeziea dugu. Zurgintzan eta ebanismoan oso erabilia izan den espeziea da egurraren kalitate ona dela eta, erregai bezela ere baliotsua da.\nBetiberdea eta batazbeste 60 metroko altuera duen zuhaitza da 100 metrorartekoak ere topatzen direla. Zabaleran batezbeste 2 metroko diametroa duen enborra izaten dute. Eitea piramidala da eta enbor zurixka eta lodia du adarkadura irregularrarekin. Enborrean zehar erretxin hodi ugari aurkezten ditu.\nHostoak bakunak dira eta erretsinadun kanalak aurkezten dituzte bi alboetan. Luzangak dira, 1,5-3 zentimetro bitartekoak, puntan borobildu forma dute eta fruta usaina igortzen dute. Nahiko bigunak dira.\nAle berean agertzen dira landare monoikoa delako eta biak ala biak infloreszentzietan antolatzen dira. Hala ere, lore arrak horiak eta zintzilikariak izango dira eta emeak aldiz hori-berdezkak eta tenteak. Zuhaitzean duten kokapenari dagokiola, emeak adar zaharretan kokatzen diren bitartean arrek banaketa zabalagoa dute.\nPinaburuak loreak sortu eta urte berean garatzen dira, zintzilikariak dira eta aurkezten dituzten estal ezkatengatik dira bereizgarriak. 10 zentimetrorartekoak dira eta bi ezkata mota dauzkate. Bata hazia gordeko duena zeina zapala eta marroia den eta hegal ezkata bestetik, luzanga dena eta puntan hiru gingilduna. Bata zein bestea libreak dira eta izaera egurtsua dute, ez dira pinaburutik askatzen. Haziak hegaldunak dira eta nahiko finak eta txikiak erraz sakabanatzeko.\nIzei gorriarekiko ezberdintasun nagusia pinaburuaren estal ezkatetan oinarritzen da, izei gorriak ez baitu ezkata gingildun trilobatuak.\nDesberdintasuna hostoen azpialdeko estoma zerrendan (izei arruntak aurkezten du) eta pinaburuan datza. Izearen pinaburua tentea da eta douglas izearena aldiz zintzilikaria. Gainera douglas izeiaren kasuan ezkata trilobatuak agertzen dira eta zei arruntean ez, gainera izei arruntaren ezkatak erorkorrak dira hazia heltzen denean.\nAmerikan du jatorria, eta batik bat mendebaldeko kostan zehar banatzen da Kaliforniako inguruan. Hala ere, Europako hegoaldeko parte askotan landaketa ugaritan erabili izan den zuhaitza denez mundu zaharrean ere nahiko zabaldua den espeziea da.\nEuskal Herriko banaketari dagokiola, batik bat kantauriar isurialdeko eremuetan zabaltzen da.\nZoru hezeak ditu gustoko sakonera haundikoak eta ongi drenatutakoak. Leku eguzkitsuekiko preferentzia dute eta lurzoruari dagokiola, igeltsu zein kareharrizko lurzorutan ager daitezke. Gure eremuan ez da baso naturaletan agertzen, landaketetan baizik.\nLoraketa udaberrian da, apirila eta maiatza bitarte eta pinaburuak urte horretako udazkenean garatzen dira.\nEgurra da zuhaitz honetatik probetsuenezko zatia. Oso preziatua da ebanismoan eta baita zurgintzan orokorrean. Papera egiteko erabiltzen da ere. Garrantzi haundia du zuhaitz honen hazkuntza azkarrak etekin haundia ateratzea ahalbidetzen duelako.\nEgilea: | Sorrera: 2013/01/31 | Azken eguneraketa: 2014/09/16 | Bisita-kopurua: 951 | Argazki nagusia: RVWithTito (Wikimedia commons)


Presoen egoerari buruzko txosten bat aurkeztuko dute NBEren aurrean | Politika | Berria\nPresoen egoerari buruzko txosten bat aurkeztuko dute NBEren aurrean\nSarek eta EHUko Ikasmirak ikerguneak prestatu dute. Eskubideen urraketen berri ematen du\nTxostenaren aurkezpena, atzo, Bilboko Kafe Antzokian. LUIS JAUREGIALTZO / FOKU Tamaina handiagoan ikusi\nNBE Nazio Batuen Erakundeak bost urterik behin aztertzen du giza eskubideen egoera 193 estatu kideetan, eta aurten Espainiako Estatuari dagokio azterketa hori gainditzea. Horretaz jakitun, Sare Herritarrak eta EHU Euskal Herriko Unibertsitateko Ikasmirak ikasketa juridikoen diziplinarteko ikerguneak txosten bat prestatu dute, NBEren Giza Eskubideen Batzordeari igortzeko euskal presoek pairatzen dituzten giza eskubideen urratzeen inguruan. Txostena Bilbon aurkeztu dute, euskal gizarteko ordezkari ezagun ugarik lagunduta.\nSareko eledun Begoña Atxak eta Joseba Azkarragak aurkeztu dute txostena. Esan dutenez, haien lanaren xede nagusia giza eskubideen defentsa da, «sufrimenduak amaitzea eta bizikidetzan aurrera egitea», eta xede hori «ideologia eta interes partidisten gainetik» dago. Baina eginkizun horretan, behin baino gehiagotan egin dute topo «Espainiako eta Frantziako gobernuen sentsibilitate faltaren harresiarekin», eta, horregatik, gero eta gehiago ari dira euren ahaleginak «Europara eta mundura» bideratzen.\nAzkarragak gogora ekarri du 203 euskal preso Espainiako 40 espetxetan daudela, eta horietatik gehienak (%65,1), 2.000 kilometro baino gehiagora daudela. «Euskal Herriko espetxeetan lekua badago, zergatik atxikitzen dituzte euskal presoak milaka kilometrora?», galdetu du.\nEz dago zehazturik NBEren Giza Eskubideen Batzordeak txostena jaso ostean zer protokolori jarraitu behar dion, batzordea osatzen duten kontalarien esku baitago hori, baina litekeena da kontalariek informazio gehiago eskatzea edo txostena egin duten elkarteekin harremanetan jartzea. Datu guztiak eskuan, espero izatekoa da NBEk bere ondorioak plazaratuko dituela urtea amaitu aurretik, urrian edo azaroan, seguru asko.\nJende ezagun ugari elkartu da Bilboko Kafe Antzokian txostenari babesa emateko: Pili Zabala eta Rosa Rodero indarkeriaren biktimak, Daniel Arranz Espainiako gobernadore zibil ohia, Iñaki Zarraoa Getxoko alkate ohia (EAJ), Felix Cañada, Jone Goirizelaia eta Arantza Zulueta abokatuak, Ramon Zallo, Paco Letamendia eta Pedro Ibarra EHUko irakasleak, Javier Madrazo Eusko Jaurlaritzako Etxebizitza eta Gizarte Gaietako sailburu ohia, Andoni Aizpuru ETBko aurkezlea, ELA, LAB, CCOO eta Steilas sindikatuetako kideak, eta abar.\nCarlos Garaikoetxea eta Juan Jose Ibarretxe lehendakariek, Garbiñe Biurrun epaileak, Javier Sadaba filosofoak eta beste zenbaitek ere atxikimendua adierazi dute, egon ez badira ere.


ANTXOEN BERTSOA (44) - Gipuzkoako Herriartekoa II - Arrosa\nAntxoen Bertsoa Kkinzona Irratia 2017/03/02\nAste honetako ANTXOEN BERTSOAn Gipuzkoako Herriarteko saio bat izan dugu ardatz. Otsailak 24ean Gabiriko Osinalde elkartean ospatu zen bertso afari-norgehiagoka. Gabiriko taldetik; Aratz Igartzabal, Endika Igartzabal eta Gorka Maiz aritu ziren kantari. Añorgako kideak hauek izan ziren; Aiert Ordoñez, Lierni Zelaia eta Unai Gaztelumendi. Ohartuko zareten bezala, jendez lepo egon zen Osinalde eta saio aparta izateaz gain giro bikaina izan zen. Nola ez, KKinZonako estudiotik ANTXOEN BERTSOAko kazetari bat bertan izan zen saioa grabatzen. Beraz, saioko bertsoaldi onenak esklusibaz entzun ahalko dituzu entzule!\nGure txapelketa Habana Ta Punto da eta aste honetan ere izan du jarraipena. Donosti aldetik, Asier Ibargurenek eman dio bertso sokari luzatua. Ziur gaude hurrengo protagonista nor den jakiteko irrikaz zaudela, beraz entzun gure saioa!\nHurrengo astean, Urretxu-Zumarragako Martxoan Bertsoa bertso txapelketa mundialean murgilduko gara.\nBitartean, ondo segi!\nANTXOEN BERTSOA, KKinZonako bertso gilda gozoa!


Archives:1 abendua, 2013 - Game Of Languages\nNafarroako D ereduko ikastetxe publikoen aurkako kanpainak, ordea, beste bide batetik eraman ditu irakasleen eta gurasoen arteko solasaldiak, azken egunotan. Izan ere, joan den astean D ereduko 28 eskola ikertu, eta 1.652 irakasle zelatatu zituen Guardia Zibilak; ondorioztatu zuten lau irakasletik bat “etazalea” zela. Ikerketa horren harira, Nafarroako Parlamentuak berak adierazpen instituzionala onartu du aste honetan, euskaraz aritzen diren irakasleen jarduna babesteko. Bilduk, Aralar-NaBaik, Geroa Baik, Ezkerrak eta PSNk adierazpen horren alde bozkatu dute. UPNk eta PPNk, berriz, kontra.\nHaien seme-alabek D ereduan jasotzen duten arretarekin eta heziketarekin pozik daude gurasoak. Horixe nabarmendu dute denek, eta mezu hori zabaldu nahi izan dute, azken erasoen aurrean.\n“Familia handi baten gisakoa da ikastetxe hau; hori da hemen dugun giroa”, esan du Marta Moralesek, Amaiur ikastetxeko ikasle baten gurasoa. Bat egin du Elena Sanchezek Moralesekin. Eta gehiago erran du: “Mojen ikastetxe batean ikasi nuen nik, eta han bai, han saiatzen ziren ideiak inposatzen; itunpeko ikastetxe erlijiosoen lana, ordea, inork ez du zalantzan jartzen; zergatik?”, galdetu du. “Ematen du euskararen kontra egiteko edozerk balio duela”, erantzun dio Perezek.


Azken egunetako ekintzen aurrean, erantzuna - Azpeitiko EAJ udal taldea - Uztarria (Azpeitia)\n2020ko mai. 22a, 17:30\nElkarbizitzan eginiko aurrerapausoen lorratzak ezabatu nahian gauzatutako hainbat ekintza jasan behar izan dituzte azken egunotan alderdi ezberdinetako egoitza zein norbanakok. Gaurkoan, ordea, autobus publiko batean eginiko pintadekin iratzartu gara guztiok. Marra gorriak zeharkatzen dabiltza egunetik egunera zenbait arduragabe horrelako ekintzak eginez, indarra beraien eskutik hartuz, ideien dibertsitatea beren diktadura ideologikora murriztuz. Inongo defentsa posiblerik aurki ez dezaketen ekintza hauen aurrean, Azpeitiko EAJk garbi utzi nahi die horien bultzatzaileei zein gauzatzaileei irmo aurkituko gaituztela pertsona ororen ideien aurka eginiko edozein ekintza biolentoren aurrean.\nGarai latzak bizi izan ditugu guztiok, albokoaren askatasuna urratzeko jasandako lotsagabekeriak ugariak izan baitira, tamalez, urte luzeetan. Ezker abertzaleak hausnarketa sakon bat egin behar lukeela deritzogu, azken egunetako ekintza hauen sortzaileengan beraiek duten erantzukizun morala tentuz aztertuz. Azken boladan zeharo gustatzen zaien kulparen lekualdaketa beste behin nabarmen erakutsi dute alderdiko zenbait buruzagik, ekintza hauen gaitzespen taxuzkorik egiteko inongo intentziorik erakutsi gabe. Herri honek izan omen du sufrimendua, hirugarren pertsonan jarritako biktima horrekiko urruntasun itzel eta hotz bat argitara utziz. Arazoarekiko prisma aldaketa estrategia honek, gertatua lausotuz, kontzientzia lasaitzera daramatza.\nGure herriak lortu dituen tolerantzia eta duintasun mailak indar handiagoa dute atzo damuko garai beltzak berreskuratu nahi dituztenen kemenak baino. Horregatik, erabat gaitzesten ditugu horrelako jarrera negargarriak eta berriro errepika ez daitezen herriaren aurrean kontzientziazio konpromiso irmoa adierazi nahi dugu. Ikur izan behar du sortzen ari garen herri berrian, elkar onartzearen bandera zuriak. Bestalde, hausnarketara gonbidatu nahi dugu herritar oro, etorkizunaren giltzak guztion onuratik etorri beharko baitu.


Gipuzkoako datu soziolinguistikoak 1986-2011 - Baliabideak - Hizkuntza Berdintasuna\nEuskararen Adierazle Sistemaren (EAS) helburu nagusia da euskararen egoeraren eta bilakaeraren berri jaso eta ezagutzera ematea. Gizartearen alor desberdinetan euskararen garapena zehaztasunez azalduko duen adierazle egitura bat sortzea da xedea.\nProiektua Euskal Herri osoko erakunde publikoek daramate aurrera (Eusko Jaurlaritza, Nafarroako Gobernuaren Euskarabidea, Euskararen Erakunde Publikoa, Araba, Bizkaia eta Gipuzkoako Foru Aldundiak) eta FEDER Funtsaren (Erregio Grapenerako Europar Fondoa) bidez kofinantzatuta dago. Soziolinguistika Klusterrak aholkularitza teknikoaren ardura betetzen du, Eusko Jaurlaritzarekin duen hitzarmenaren bidez.\nEuskararen datuak Gipuzkoako mapan\nAtlas honetan, euskarari buruzko datuak Gipuzkoako mapan bilatu eta kokatzeko aukera duzu. Udalez udal, eskualdez eskualde, 1981-2011 bitarteko datuak daude, adierazle hauen arabera:\nMapan ikus daitezkeen datuak Datu soziolinguistikoak izeneko ataleko txostenetan jasota daude.\nAtlas honen prestakuntza lana Gaindegiak egina da, Gipuzkoako Foru Aldundiarentzat.\nHerriz herri, eskualdez eskualde, 1986-2011 bitarte\nDatu soziolinguistiko oinarrizkoak eskaintzen ditugu webgune honetan, Gipuzkoako eskualdez eskualde eta herriz herri, 1986-2011 bitartekoak.\nEskualde eta herri bakoitzeko, datu sail finko batzuk ematen dira: biztanleria, hiztunak, hezkuntza eredu linguistikoak, euskararen gaineko gaitasunak, biztanleen lehen hizkuntza, eta etxeko hizkuntza.\nDatuen bilketa eta prestaketa lanak Soziolinguistika Klusterrak egin ditu, Gipuzkoako Foru Aldundiarentzat, datuen iturri publikoak baliatuta, batik bat EUSTAT eta Eusko Jaurlaritzaren Hezkuntza Saila. Beraz, datuok libreki erabil daitezke.\nDatuen dokumentuak eskualdeen araberako karpetatan daude antolatuta; dokumentu bana dute udalerri eta eskualde bakoitzak; gehi beste bat, Gipuzkoa osorako.\nAzken aldaketa 16/07/14 15:12


Goierri elkarteak nesken boleibol taldea izango du datorren denboraldian - Otamotz : Otamotz\nGoierri elkarteak nesken boleibol taldea izango du datorren denboraldian\nEmakumezkoen eta gizonezkoen arteko berdintasunaren alde pauso txiki asko eman dira azkenaldian. Baita kirol munduan ere. Geroz eta neska gehiagok egiten dute kirola eta geroz eta oihartzun handiagoa dute. Asteburuan, adibidez, 1.500 lagun baino gehiago joango dira Granadara Realaren nesken taldea ikustera. Gure herrietan ere aurrerapauso handiak ematen ari dira. Datorren denboraldian Goierri elkarteak boleibol taldea izango du lehenengoz eta talde hau neskek osatuko dute. Aitzindariak izango dira, beraz. Taldearen sustatzailea Anne Zufiaur 22 urteko gaztea izan da. «Unibertsitatean boleibolean jokatzen genuen eta ikasketak bukatu genituenean ez genuen jarraitzeko aukerarik. Lagun batek eta biok jokatzen jarraitzeko gogoa genuen eta Goierri kirol elkartearekin harremanetan jarri ginen. Babesa eman digute eta eskertzekoa da. Izan ere, ezin gara federatu, klub baten babesean ez bada. Eta klub bat martxan jartzea oso zaila da». Goierri kirol elkartearen boleibol taldeak 18 jokalari ditu dagoeneko. «Lagunak animatu nituen eta ahizpak ere jokatzea erabaki zuen. Gainera, kartelak jarri ditugu, sare sozialak erabili ditugu…», azaldu du. Orain, entrenatzailea behar dute. «Jarduera Fisikoaren eta Kirolaren Zientziak ikasi dutenekin harremanetan jarri gara, eta karreran ez dutela boleibola asko landu esan digute. Federazioari entrenatzailea eskatu diogu, baina oso zaila da kanpoko norbait Urretxura etortzeko prest egotea. Gertuko norbait behar dugu. Ea norbait animatzen den», aipatu du. Uztailera arte larunbatetan entrenatuko dute: 10:00etatik 12:00etara. Irailetik aurrera, astegunetan entrenatuko dute. Neskak boleibolean jokatzera animatu ditu Zufiaurrek. «Proba dezatela. Oso kirol polita da. Nik beti gustuko izan dut, baina umetan ikastolako gimnasia eskoletan bakarrik jokatu nuen boleibolean. Unibertsitatera joan nintzenean boleibol taldean izena ematea erabaki nuen eta oso gustura aritu nintzen», amaitu du.


Aldizkaria sarrera - Jakin.eus\nOstirala, 2018ko maiatzak 25\nAZKEN AURREKO ZENBAKIAK\nJakin aldizkari gisa jaio zen Arantzazun, bertako ikasle talde batek sortua 1956an. 1967an uzten du Arantzazu eta geroztik urte gehienak Donostian egin ditu.\nBi aldi bereizi ohi dira aldizkariaren bizitzan: 1956-76 eta 1977tik gaur artekoa.\nAldi gorabeheratsua izan zen aurrenekoa, birritan debekatu baitzuen administrazio frankistaren zentsurak. Jakin Taldeak, ordea, ez zuen etsi aldizkaria berriz lortu arte, nahiz eta aldizkari gabe bizi behar izan hainbat urtez. Azkenik, 1977an eskuratu ahal izan zuen berrabiatzeko baimena, Franco hil eta gero baina ez berehala. Ordudanik lantalde sendo batekin eta planteamendu profesional militantearekin egin du aurrera.\nJakin bere historian behin eta berriz berrasi da, berrantolatu da, berrasmatu behar izan du bidea. Baina guztietan agian zailena eta miresgarriena hasierakoa izan zen, nola asmatu zuten euskara ereduarekin eta aldizkari ereduarekin. Kultura, kultura modernoa, euskararentzat errebindikatu zuten. Euskara hizkuntza modernotzat eta erabilera-lehentasunekotzat jo zuten.\nJakin-en idatzi ez duen idazle gutxi dago. Milatik gora dira zerbait edo asko idatzi dutenak. Idazle berri eta gazte askoren irteera plataforma ere izan da, batez ere 56ko belaunaldiarentzat, eta hurrengoarentzat ere.\nJakin kultur aldizkari bezala definitu da beti, eta bete-betean kokatu da giza eta gizarte zientzien alorrean. Herri ekimenaren kezketatik bizi izan da, euskalgintzatik, kulturgintzatik. Eragile horien plataformatzat ere hartu izan du inoiz bere burua. Paperezko parlamentua deitu izan dio norbaitek.\nGaraian garaikoari erantzunez, ulerterraza da hasierako urte haietako emaitzek eta azken aldikoek antzekotasun gutxi izatea askotan, nola ikuspegietan eta ideologian, hala gaien tratamenduan edo sakontasunean. Bere historian (2006 arte) gehien tratatu diren gai eremuen artean, lehen hirurak kultura, literatura eta hizkuntza dira; eta, ondoren, politika, filosofia, komunikabideak, hezkuntza eta beste.


Txmtx komunitatea | Garaigoikoa\nHasiera » Sailkatu gabea » Txmtx komunitatea\nOrain dela 16 urte, egin genuen amets txakolin lurrunetan itzarrik. Ordutik, jardun dugu amets hori gauzatu guran eta 16 urtetan gauza asko egin dugu, elkarrekin, elkar hartuta, elkarri babesa emanez. Derion, Tximintxen, tximintxekook.\nBaina … etorri da erlojuaren orratzak aurreratzeko momentua. Eta horretan aritu gara hilabete luzez derioztar batzuk. Eztanda sortzaile bat izan dugu, ideien polena, eta zizta eta zizta hurrengo urteetarako ametsen planarekin hasi gara. Elkartearen kortseak apurtuta, komunitatearen sare edo amaraunera salto eginda.\nHausnarketa oso interesgarriak erabili ditugu ahotan hilabete hauetan. Baina ni batekin geratzen naiz: euskalgintza garaikidearen inguruan egin ditugun gogoetak eta alderaketak. Izan ere, dantza garaikidearekin alderatu gura izan dugu euskalgintza garaikidea. Dantza garaikideak bere egiten du dantza klasikoa, baina hori oinarri hartuta, beste gauza bat sortzen du. Horixe bera egin gura izan dugu guk Derion. Euskalgintza “klasikoa” oinarri hartuta, sormen prozesu baten bidez, beste gauza bat sortzen ahalegindu gara, garaikideagoa-edo. Pirotekniatik urrun eta larriminetik. Horiek baitira sormenak behar dituen ongarri nagusienak.\nTximintx elkarte izatetik komunitatea osatzera bideratu gura dugu. Lortuko dugu sormen hau germinal bihurtzen? Hori beste txakolindegi bat da …baina, bitartean, jarraituko dugu abentura honen txalupen arraunei eragiten, badaezpada … Bariku honetan Derion komunitatea aurkeztuko dugu eta gero gerokoak.


Urriaren 2an Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Urriaren 2an Zodiac Libra da - Horoskopoa osoko nortasuna\nUrriaren 2an Zodiac Libra da - Horoskopoa osoko nortasuna\nUrriaren 2ko zodiako zeinua Libra da.\nSinbolo astrologikoa: ezkatak. The Eskalen zeinua eragina du irailaren 23tik urriaren 21era jaiotakoentzat, Eguzkia Libran dagoela jotzen denean. Ezagutza, oreka eta justizia lortzeko iradokitzailea da.\nThe Libra konstelazioa Virgo mendebaldean eta Scorpio ekialdean dago eta ez du lehen magnitudeko izarrik. 538 gradu koadroko eremuan hedatuta dago eta bere latitude ikusgarriak + 65 ° -90 ° artekoak dira.\nEskalak Latineko Libra izena du, urriaren 2ko zodiako zeinuaren izenean. Italian Bilancia izena ematen diote espainiarrek Libra deitzen duten bitartean.\nKontrako zeinua: Aries. Honek zuzentasuna eta dinamismoa iradokitzen du eta Ariesko bertakoek Libra eguzkiaren jendeak inoiz nahi izan duen guztia irudikatzen eta dutela uste dute.\nModalitatea: kardinala. Modalitate honek urriaren 2an jaiotakoen konbentzimendua eta bizitzako alderdi gehienetan duten grina eta sinpatia iradokitzen ditu.\nGobernu etxea: Zazpigarren etxea . Etxe honek lankidetzak gobernatzen ditu eta pertsona egokiez inguratuta egotearen garrantziaz hausnartzen du. Horrek iradokitzen du zeinen kritikoa den Librasek garatzen lagun dezaketen pertsona onenen konpainian egotea.\nAginte Organoa: Artizarra . Lotura horrek estimua eta ausardia iradokitzen ditu. Era berean, bertako hauen bizitzan nolabaiteko gozotasuna islatzen da. Venus glifoa espirituaren zirkuluak eta materiaren gurutzeak osatzen dute.\nElementua: Airea . Elementu honek ikuskera eta betiko eraldaketa sinbolizatzen ditu eta urriaren 2ko zodiako zeinuaren pean jaiotakoei mesede egiten diela uste da. Aireak ere esanahi berriak lortzen ditu suarekin elkartuz, gauzak berotu egiten dira eta ura lurrundu lurrak itotzen duen bitartean.\nZorioneko eguna: Asteazkena . Astegun honetan Merkurioak merkataritza eta ezagutza sinbolizatzen ditu. Libra jendearen izaera inozoa eta egun honetako borroka fluxua islatzen ditu.\nZorioneko zenbakiak: 4, 8, 10, 19, 26.\nInformazio gehiago urriaren 2an Zodiac-en behean ▼\nAries eta Virgo bateragarritasuna maitasunean, harremanean eta sexuan\nGemini eta minbiziaren bateragarritasuna maitasunean, harremanean eta sexuan\nzergatik iruzur egiten dute gizon taurusek\nkaprikornioak jeloskor jartzen al dira erraz\ntaurus gizona aries emakumearekin maiteminduta\nbirjina emea eta eskorpioia gizonezkoa


Soldatzeko hainbat erreminta erabiltzea soldadurako hainbat die motaren arabera aldatu daiteke.\nKarbono-altzairua, altzairu herdoilgaitza, aluminiozko alea, kobrezko aleazioa eta bestelako metalezko materialen soldadura aplikagarriak.\nSoldatzailearen zati nagusia urratseko transformadorea da, eta horren muturrak pieza eta elektrodo soldatuak dira; arkua lanean bigarren mailakoa da eta elektrodoak piezaren tartea tenperatura altuarekin bateratzen du. Soldatzeko transformadorearen burdina bere ezaugarri propioak dituelako, tentsioaren beherakada zorrotz baten ezaugarriak ditu, hau da, elektrodoa piztuta dagoenean tentsioa murriztu egiten da, eta tentsioa nabarmen murriztu egiten da elektrodoak laburki egiten duenean. Hurrengo serie txikia Butt Welding Machine-ren printzipioa eta Butt Welding Machine-ren abantailak aurkeztu ahal izateko.\n1, soldadura eraginkortasuna handia da. Piezaren presioa dela eta, indar bikoitza zilindroa da; erreakzioaren abiadura zilindro hidraulikoa baino askoz ere azkarragoa da.\n3, zerbitzu erosoa eta mantentzea. Geltoki hidraulikorik ez dagoelako, produktuen arazketa puntua, errua puntua txikiagoa da, petrolioaren eta beste fenomeno batzuen isurketarik ez dago.\n4, sarearen eskaera txikia da. Sare elektrikoaren 250KVA bakarrik ase daiteke.


Leitzako txirrindularia talde nafarrera bueltatuko 14 urte eta gero, eta bertan "taldeburu" gisa arituko da.\nEduard Prades, berriro ere Caja Ruralera\nOier Lazkano Movistar taldean arituko da\nIlusioa berreskuratu du Mikel Nievek\nOmar Fraile, ametsa egia bihurtuta\nMikel Nieve (Leitza, 37 urte) Caja Ruralera itzuli da 14 urteren ostean, 2022an bere hamabosgarren denboraldi profesionalari urre egiteko asmoz.\nNieve amateur mailan lehiatzen zuen taldera itzuli da. Bertan, 2007ko Valenciaga Memorialean lortutako garaipenarekin nabarmendu zen.\nTxirrindulari nafarrak palmares bikaina du, non hiru etapa gailentzen diren Italiako Giroan (mendiko sailkapen nagusiaz gain 2016an), Espainiako Vueltako etapa bat eta beste bat Dauphine Kriteriumean, beti profil menditsuetako jardunaldietan. Gainera, hogeita bi Itzuli Handitan parte hartu du.\nCaja Ruralek asteazken honetan argitaratutako komunikatuan nabarmendu duenez, "Mikel beti baloratu izan da goi mendietako liderren morroia izateagatik eta errepideak uzten zionean bere aukerak aprobetxatzeagatik".\n"Berezia izango da Caja Rural-Seguros RGAren maillota berriro janztea. Txirrindulari izateko ikasten hasi nintzen taldea da. Bost urte oso on izan nituen, eta oroitzapen politak ditut. Ordutik taldea hazi egin da, denbora honetan beste talde batzuetan parte hartu ahal izan dut, hizkuntza eta kultura ezberdinekin, baina etxean berriro lehiatzeko gogoak ditut", adierazi du txirrindulari nafarrak.\nOrbea, Euskaltel, Sky eta Mitchelton taldeetan aritu ondoren, Nievek "bizikletaren gainean eta bizikletatik kanpo ere, daukadan eskarmentua helarazi nahi diet taldekide gazteei, aurrera egiten laguntzeko".\nCaja Ruralek "taldeko liderraren papera" emango dio Nieveri, "Talentu gazteen prestakuntzan erreferente gisa abiatuta".


Ordenagailu eramangarriak, hobekuntza askoren lekuko - Zientzia.eus\nHasiera » Artikuluak » Ordenagailu-eramangarriak-hobekuntza-askoren-lekuk\nOrdenagailu eramangarriak, hobekuntza askoren lekuko\n2002/05/17 Mendiburu, Joana - Elhuyar Zientziaren Komunikazioa\nOrdenagailu berria erostera joan eta hainbesteren artean aukeratzea zaila da. Aukeraketa are zailagoa da, gainera, ordenagailu eramangarriak eta mahai gainekoak kalitate eta prezio aldetik parekatzen ari diren heinean. Apple-ren ordenagailu berriak\nIzan ere, diseinua dela medio ordenagailu eramangarriak kontsumitzailearentzat betidanik oso erakargarriak izan badira ere, erosteko orduan, mahai gaineko ordenagailuen eta eramangarrien artean ez zen zalantza handiegirik egiten.\nAukeraketan, balantzak nabarmen egiten zuen mahai gainekoaren alde, eramangarriak askoz garestiegiak zirelako eta, gainera, kalitateari dagokionez bien arteko aldea nahiko handia zelako. Baina, poliki-poliki, ordenagailu eramangarriak merkatuarekin batera aldatzen ari dira (edo alderantziz), eta jadanik ez dago kalitatearen eta diseinuaren artean aukeratu beharrik. Hortaz, askok egiten dute eramangarrien aldeko apustua, eskaintzen duten erosotasunak eduki ditzaketen hutsuneak betetzen baititu.\nAsko bidaiatzen duenak, ordu galduak baliatu nahi dituenak edo etxean ordenagailuarentzat lekurik ez duenak zalantza handirik gabe erosten du ordenagailu eramangarria. Baina ordenagailu eramangarriek oraindik ez dute publiko guztia bereganatu, nahiz gero eta abantaila gehiago eta desabantaila gutxiago dituzten.\nDesabantaila nagusiak abiadura eta osagarriak gehitzeko zailtasuna dira. Izan ere, abiadurari dagokionez, ordenagailu txikiak, izan PCak ala Macintosh-ak, handien atzetik daude, baina maila horretan ere aurrerapenak begi-bistakoak dira. PowerPC G 4 belaunaldi berriko ordenagailuek aurrekoek baino dezente energia gutxiago behar dute.\nApple-k iBook-ak eta Power Book-ak ditu merkatuan. Bien arteko diferentzia nagusia da lehenak G 3 prozesagailua duela; bigarrenaren G 4 prozesagailua baino dezente bat geldoagoa. Noski, alde hori ordaintzean ere igartzen da: iBook-ak 300.000 pezeta inguru balio du eta PowerBook-ak bikoitza.\nBi kasuetan, arazo larrienetako bat osagarriak gehitzeko zailtasuna eta kasu batzuetan ezintasuna da. Hortaz, nahiko azkar zaharkitzen dira, eta aukeraketa egiterakoan ordenagailua bi urtetik behin berritu beharko den ala ez eduki behar da kontuan.\nPantaila hobea eta pisu gutxi\nOrdenagailu eramangarrien beste ezaugarri bat pantaila txikia da. Desberdintasun hori begi-bistakoa da, eta agian horregatik dago hain zabalduta pantaila horietan lan eginda bista galtzen den ideia. Baina aurreiritziak gainditzeko ordua da. Izan ere, pantaila horiek ez dira diruditen bezain txikiak eta, gainera, ez dute erradiazio elektromagnetikorik bidaltzen.\nOhiko pantailekin alderatuta, eramangarrien pantailek diferentzia nabarmen bat dute; besteetan ez bezala, pantaila osoa da erabilgarria. Mahai gaineko ordenagailu baten 15 hazbeteko pantaila klasiko batean 13,5"-14" bitartean dira soilik erabilgarriak. Aldiz, eramangarriaren pantailako 13,3 hazbeteak osorik dira erabilgarriak. Bi pantailen arteko aldea, beraz, ez da uste bezain handia.\nHorrez gain, esan bezala, ez dute erradiazio elektromagnetiko kaltegarririk bidaltzen eta, beraz, begi-nekea eta sor litezkeen begi-arazoak gutxitu egiten dira.\nGaur egun, ordenagailu eramangarrietan bi eratako pantailak daude: Dual Scan deritzenak eta TFT pantailak. Lehenak ez dira oso erabiliak, ikusmen-kalitatea kanpoko argiaren araberako baita. Bigarren pantailetan ez dago horrelako arazorik, baina dezente garestiagoak dira.\nDena dela, ordenagailuaren aurrean denbora asko pasatzen duenak badaki pantaila ona erostea oso garrantzitsua dela, begiak pantailaren kalitatearen arabera nekatzen baitira.\nAzkenik, eramangarrien pisua dago. Izan ere, ordenagailua alde batetik bestera eramateko besoko minarekin amaitu behar bada, ez da oso gomendagarria. Baina gaur egungo ordenagailuak oso arinak dira. iBook batek, esaterako, 3 cm-ko lodiera duen karpeta bat ematen du eta 2,5 kilo baizik ez du pisatzen.\nApple-k, hezkuntzako merkatua bereganatu nahian, iMac-aren antzekoa baina merkeagoa den eMac berria merkaturatu du. eMac-ak 999 dolar inguru balioko du. 7000 Mhz Power PC G 4 prozesagailua, 4 0 GB-ko disko gogorra, 12 8 MB-ko memoria eta 17 hazbeteko pantaila ditu.\nApple-ko arduradunek jakinarazi dute iMac-aren pareko ordenagailua dela—baina ez du pantaila laua— eta irakasleek, ikasleek eta hezkuntza-instituzioek soilik eskuratu ahal izango dutela. Ordenagailu berriari esker, Apple-k garai batean hezkuntzan zuen arrakasta berreskuratu nahi du.\nHorrez gain, sagarrak PowerBook G 4 ordenagailu eramangarriaren bi bertsio berri merkaturatzeko puntuan dagoela ere jakinarazi du. Batak 800 MHz-ko prozesagailua izango du eta 199 dolar inguru balioko du; bestea, berriz, 66 7 MHz-eko txipa duena, 2.499 dolarretan salduko da.\nEramangarria ala poltsikokoa?\nOrdenagailu eramangarria aukeratzea ez da batere gauza erraza, eta, ezer baino lehen, PDA edo handheld PC (poltsikoko ordenagailua) batekin ez ote dugun nahikoa pentsatu behar da.\nAsko bidaiatzen duenarentzat edo ordu galduak aprobetxatu nahi dituenarentzat ordenagailu egokiak dira eramangarriak.\nPDA, guztiok ulertzeko moduan esanda, superagenda elektroniko baten antzerakoa da, baina askoz funtzio gehiagokoa. Izan ere, erabilienak diren Word eta Excell programak eduki ditzake, baita Internet ere. Formatuari dagokionez ere eskaintza zabala dago: ordenagailu baten antzeko teklatua dutenak, ukipen-pantaila dutenak, plastikozko arkatz batekin datozenak…\nGainera, PCak izan gabe ere, mahai gaineko ordenagailuekin bateragarriak dira eta PC batetik edo batera informazioa eta datuak pasatzeko egokiak dira. Hori dela eta, izen berria ere badute: poltsikoko ordenagailuak.\nPrezioak 125.000 eta 50.000 pezeta bitartekoak dira; apeta bat izateko garestiak, baina, hala ere, ordenagailu eramangarriak baino merkeagoak.\nIkasle eta irakasleentzat Apple-ren ordenagailu berria - Zientzia.eus 2018-10-29\niMac berria, orain ere berritzaile - Zientzia.eus 2018-10-29\nMac eramangarria - Zientzia.eus 2018-10-29\nPoltsikoko elektrokardiografoa - Zientzia.eus 2018-10-29\nTabelt PCa ordenagailu eramangarrien ordezkari - Zientzia.eus 2018-10-29


Zaldibar Argitu plataformak bilera deitu du urriaren 14rako - etakitto.eus\nZaldibar Argitu plataformak bilera deitu du urriaren 14rako\nUdako etenaldia eta gero, Zaldibar Argitu herri-plataformako kideek aste honetan bilera egin dute, aurrera begirako asmoak lantzeko. Bertan esandakoaren arabera, Joaquin Beltranen gorpua aurkitu bitartean kaleko dinamikarekin jarraitzea da asmoa eta, horren harira, hurrengo mobilizazioa urriaren 3rako (zapatua) deitu dute, 18:00etan Untzagatik abiatuta, Zaldibarko zabortegiko ezbeharra izan zela 8 hilabete beteko diren egunaren atarian. Horrez gain, plataformako kideek aurreratu zutenez, Durangoko epaitegian herri-akusazio modura aurkezteko lanketa egiten aritu dira eta egun gutxi barru emango dituzte ezagutzera horren nondik norakoak. Gaineratu zutenez, hemendik aurrera egin beharrekoak arrakastaz burutu ahal izateko, oso garrantzitsua da herrian plataforma aktiboa izatea eta, horregatik, herritarrak animatu nahi dituzte hurrengo bilera irekira joateko: urriaren 14an izango da, 19:00etan Arrate Kultur Elkartearen lokalean. Bide batez, banderolak eta txapak erosi nahi izanez gero, Ez Dok tabernan salgai daudela gogorarazi nahi izan dute.\nBestalde, atzo Coliseo antzokian Alejando Telleria “Alkate Txikixa” omentzeko ekitaldia zegoela-eta, Eibarko alkate izandakoak bertara gonbidatuta zeuden eta, hori dela eta, plataformako kide batzuk elkarretaratzea egin zuten antzoki parean, Iñaki Arriolaren dimisioa eskatzeko pankartarekin, baina Arriola ez zen agertu.\n« “Las niñas”, “Greenland” eta “After” asteburuko zine-karteldegian Udalbatzak Alejandro Telleria Estala gogoratzeko adierazpena onartu du »


Akordioa EAJ eta PSEren artean sozietate-zerga % 28tik 24ra bi urtean jaisteko\nPublikatuta: 2017/11/23 15:50 (UTC+1) Azken eguneratzea: 2021/01/07 14:04 (UTC+1)\nEstatuaren tasatik behera kokatuko da. Sozialistek nabarmendu dute ez dela murrizketarik egongo diru-bilketan, eta, gainera, "egonkortasun-giroa" sortuko dela Aurrekontuei dagokionez.\nEAJk eta PSEk izandako bilera baten irudia. Argazkia: EiTB.\nEAJk eta PSE-EEk adostu dute jaistea, bi urteko epean, Sozietate Zergaren tasa, % 28tik 24ra; Estatuaren tasatik behera kokatuko da, ondorioz, hori % 25ekoa baita. Gainera, akordioa erdietsi dute kenketa batzuk murrizteko, xede izanik diru-bilketak behera ez egitea; hala eman diote jakitera Europa Pressi PSEko zenbait iturrik.\nIturri horiek zehaztu dutenez, astelehenean PSEk proposamena luzatu zien jeltzaleei, tasa orokorra % 28tik 24ra jaisteko (enpresa txiki eta ertainetan, % 24tik 20ra). Lehenengo urtean, bi puntu egingo lukete behera, eta hurrengoan beste bi.\nTasa nominalek behera egingo dutenez, eta diru-bilketan murrizketarik egon ez dadin, hiru mekanismo abiatuko dituzte: lehena da "zorroztea aukerak aurreko ekitaldi negatiboak deskontatzeko"; halaber, aurreikusi dute "mugatzea, lehen aldiz, ikerketa, garapena eta berrikuntzagatik jasotako kenkariak"; eta, azkenik, "gutxieneko tasak igotzea". Azken horiek, egun, % 11 eta 13koak dira, eta %17ra eta 15era igoko lirateke. Hori dena ere bi urteko epean egingo lukete.\nPSE-EEk uste duenez, honela aurreikusita zegoen kopuru bera bilduko litzateke; "kalkulu batzuek diote balitekeela diru-sarrera handiagoak ere egotea", adierazi dute sozialistek.\nJeltzaleek eta sozialistek adostutako itunak aldatzen du urriaren 31n egindako erreforma fiskalaren proposamena. Bertan, sozietate-zerga % 28an utzi zuten, eta aldaketa txikiak zeuden PFEZan.\nPPri emango diote dokumentua\nDokumentua PPri helaraziko diote, ostiral honetan segur aski; izan ere, PPk eskatu zuen sozietate-zergak behera egin zezala, EAEko 2018ko Aurrekontuak negoziatzeko prozesuari ekin ahal izateko.\nSozialistek onartu dute zuzenketa hau egitea, "egonkortasun politikoko giroari ekarpen ona egitea xede"; hain zuzen, eragin ona izango du ekonomian eta enpresetan, eta herritarrentzako ona izango da, "diru-bilketak gora egingo baitu".\nAstelehenean, Idoia Mendia prest agertu zen EAJrekin adostutako akordioa hobetzeko, Euskadik Aurrekontuak izan ditzan. Esan zuenez, bere alderdiak, PSEk, ahalegin guztiak egingo zituen euskal erakundeek Aurrekontuak izateko.\nDamborenea: "Bide onetik doa, eta aukera ematen du Aurrekontuak egoteko"\nEuskadiko PPko legebiltzarkide Anton Damboreneak (bere alderdiko bozeramailea da, ekonomia-gaietan) uste du AEJk eta PSE-EEk adostutako erreforma fiskal berri hau "bide onetik doala", eta aukera ematen duela euskal Aurrekontuen gaineko akordioa lortzeko.\nEuropa Pressi egindako adierazpenetan, Damboreneak azaldu du PPk ez duela oraindik jaso proposamen berri hau; nolanahi ere, bere iritziz, EAJ eta PSE-EE "arrastoan sartu dira", eta zuzenketa "ondo bideratuta dago": "Ez du zerikusirik Batzar Nagusietan aurkeztutakoarekin; ematen du bide onetik doala".\nAnton Damboreneak gogorarazi du PPk beti argudiatu duela Euskadi "ezin dela izan gune ez lehiakorra, eta are gutxiago zerga-sistemari dagokionez. Ikusten ari gara enpresek helbide fiskala aldatzen dutela, eta hori, guk, Kontzertuarekin, ezin dugu onartu. Katalanei gertatu zaiena gertatzen bazaigu, ezin izango genioke aurre egin", gehitu du.\nAdierazi duenez, beharrezkoa zen enpresei zerga-testuinguru egokia eskaintzea, "eta lehenengo proposamena bestelako bidetik zihoan, hain zuzen".\nDamboreneak nabarmendu duenez, zuzenketak, "noski", errazten du bidea euskal Aurrekontuei buruzko akordioa egoteko: "Esan genuen konpondu behar zela; bestela, ez zuen zentzurik Aurrekontuen gainean hitz egitea, aurreko erreformak lehiakortasuna kentzen baitzien enpresei eta diru-bilketan ere murrizketak ekarriko zituelako", azpimarratu du.\nEsan du aldaketa honekin zerga-sistema erakargarriagoa dela enpresentzat; egun dauden enpresentzat ez ezik, balizko enpresa berriak erakartzeko ere. Hori dela eta, prest daude Aurrekontuei buruzko akordioa adosteko, "ez baikaude enpresak botatzeko moduan".\nELA sindikatuak, bere aldetik, adierazi du "erabateko eskandalua" dela EAJk eta PSE-EEk adostutako murrizketa, sozietate-zergan. Agiri batean esan dutenez, "EAJk eta PSEk hitzartutako akordioak dakar beste atzerakada bat gizarte-justizian".\n"Gure agintariek patronalaren eta kapitalaren aldeko gizarte-eredua aplikatzen dute; gainera, ez dute onartzen horren gainean eztabaidatzea", dio sindikatuak.\n"Iruzur fiskalaren aurka borrokatu beharrean, edo azken hamarkadetan onartutako murrizketak atzera bota beharrean, sozietate-zergaren beste jaitsiera bat proposatu dute", deitoratu du ELAk.\nBestalde, LABek uste du akordioak "egoera okertzen" duela eta patronalari soilik egiten diola mesede.\nSindikatu abertzaleak ohar batean azaldu duenez, "EAJk hasieratik bilatu du PPren eta PSE-EEren babesa aurrekontuak onartzeko, beste aukerak baztertuta".\n"PPk jarri zuen baldintza gisa sozietateen gaineko zerga murriztea, eta gustu handiz bete dute eskaera, bi alderdiek bat egiten dutelako gizartearen aurkako proiektu eskuindar eta liberalean", gaineratu du.\nLoli Garcia CCOO-Euskadiren idazkari nagusiak "kezkagarri" jo du akordioa, eta "zerga justuagoak eta parekideagoak lortzeko beste aukera bat" galdu dela kritikatu du.


Arrasate Hiria eguenetik hasita, eta Agirreren omenezkoa zapatuan - Debagoiena - Goiena.eus\nArrasate Hiria eguenetik hasita, eta Agirreren omenezkoa zapatuan\nXabi Urzelai 2015-09-02 09:38\nMondra eta Bergara, iazko Arrasate Hiria torneoan.\nDenboraldiaurreko prestaketa lanekin aurrera egiten jarraitzen dute bailarako taldeek, eta asteburuan bi torneo izango ditugu gurean, Mondrak antolatutako Arrasate Hiria eguenean, hilak 3, hasiko dute, eta Aloñak Jose Luis Agirreren omenez antolatzen duena zapatu arratsaldean izango da.\nHala, Arrasate Hiria torneoa hiru egunetan jokatuko dute, eguenean hasi eta zapatura arte. Bihar, hilak 3, Mondra eta Elgoibar izango dira aurrez aurre (19:00). Egubakoitzean, berriz, Elorriok eta Bergarak jokatuko dute, (19:00etan) eta, torneoko partidu erabakigarriak zapatuan izango dira. 16:00etan hirugarren nor sailkatzen den erabakitzeko partidua jokatuko dute, eta 18:00etan izango da finala.\nAloñaren aurkezpena zapatuan\nZapatuan, hilak 5, Aloñak jokatuko du Gasteiztik etorriko den Ariznabarra taldearen kontra (17:00) Jose Luis Agirreren omenezko lagunartekoa. Urtero moduan, klubak hitzordua aprobetxatuko du talde guztien aurkezpena egiteko, eta nobedadeetako bat izango da erregional mailan izango duten bigarren taldea.


"Ahoz Aho Uda", Ilaski Serranoren eskutik, uztailaren 19tik aurrera arratsaldero ETB1en eta eitb.eus-en\n"Ahoz Aho Uda", Ilaski Serranoren eskutik, arratsaldero ETB1en eta eitb.eus-en\nEuskal Herrian une honetan ezinbesteko diren sortzaileak eta dibulgatzaileak pasatuko dira bertatik, kulturaren, zientziaren eta beste hainbat gairen inguruko jakin minak asetzeko gogoz. Musika izango du platoan, eta elkarrizketen tartea ere bai.\nIlaski Serrano, "Ahoz Aho Uda" saioaren aurkezlea. Argazkia. EITB Media\nJakinminak asetzeko gogoz, ''Ahoz Aho Uda'' saioa, gaurtik aurrera, ETB1en eta eitb.eus-en\n"Ahoz Aho Uda" saioaren webgunea\n"Ahoz Aho" saioa ere uda giroan murgildu da, Ilaski Serranok aurkeztutako "Ahoz Aho Uda" proposamenarekin. Astelehenetik ostiralera izango da hitzordua, 16:00etan.\nEuskal Herrian une honetan ezinbesteko diren sortzaileak eta dibulgatzaileak pasatuko dira bertatik, kulturaren, zientziaren eta beste hainbat gairen inguruko jakin minak asetzeko gogoz.\nHala, literatur eskaintza berriena Miren Agur Meabe, Ana Malagon, Nerea Loiola, Nerea Arrien, Oihana Arana, Mikel Reparaz eta Kirmen Uribe idazleekin jorratuko dute, besteak beste.\nMusika ere izango du platoan, momentuko taldeekin: Bulego, Ezpalak, Xabi Solano eta Kristina Solano, Xabi Hoo, Afrika Bibang, Postal Kolekzionistak eta Sara Zozaya.\nZientzia gaiak Ana Galarragarekin landuko ditu Ilaskik; teknologia berriak, aldiz, Maite Goñiren eskutik. Arkitektura kontuetan Anartz Ormaza izango du, eta animalien kontuen inguruan aritzeko Juan Ignacio Perez Iglesias hartuko du saioan. Zinema eta telesailak ere hartuko dituzte hizpide, Gaizka Izagirre eta Aitor Abaroarekin; eta Iraitz Agirre eta Jasone Osororen ikuspegi kultural eta antropologikoak izango dituzte programan. Sexologia ere jorratuko dute uda honetan Agurtzane Ormatzarekin.\nElkarrizketaren tartea ere ez da faltako: Ana Zubiaga zientzialaria, Jagoba Arrasate Osasuna futbol taldeko entrenatzailea, Martxel Rodriguez dantzaria, Eñaut Barruetabeña diseinatzailea, Josu Okiñena pianista, Ainhoa Tirapu Athleticeko atezain gazteen entrenatzailea eta Kike Amonarriz soziolinguista izango dira horietako batzuk.\n"Ahoz Aho Uda", Ilaski Serranoren eskutik, arratsaldero izango da ikusgai, 16:00etan ETB1en eta eitb.eus-en.


Juan Kruz Lakasta: «Ahotsen collage handia osatu dugu» | Bizigiro | Berria\nJuan Kruz Lakasta. Kazetaria\n«Ahotsen collage handia osatu dugu»\nETB2k 'Navarra: 100 días de cambio' saioa emango du hilaren amaieran. Labrit Multimediak ekoitzi du, eta Lakasta izango da aurkezlea. Ondo badoa, atal gehiago irits daitezke.\n2015eko urriak 14\nPrentsan eta irratian ez ezik, telebistan ere aritua da Juan Kruz Lakasta (Jaka, Espainia, 1970). Euskalerria Irratiaren erreferentziako ahotsetako bat da harena.\nPrest al zaude Jordi Evole nafarra izateko?\nNahiago nuke Evole kataluniarra izan, edo sikiera Lakasta kataluniarra, aspaldidanik Kataluniako gizarte zibilaren inbidia handia baitaukat. Urteak daramatzat Euskalerria Irratian elkarrizketa politikoak-eta tonu umoretsuan egiten. Eta bestelako formatuetan ere uztartu izan ditut gai politikoak eta sozialak umorearekin, esate baterako, BERRIAko Serio Demonio-n. Horregatik, aldaketari buruzko erreportajea umore ukitu batekin egitea proposatu zidatelarik, ideia asko gustatu zitzaidan. Oso eroso sentitu naiz.\nSalvados saioaren jarraitzailea zara? Imitatuko duzue?\nSalvados saioaren formula asko gustatzen zait. Elkarrizketak modu ezberdinean eginez, elkarrizketatuak ezohiko egoeretan jarriz eta galderak egiteko tenorean umorea erabiliz, errazagoa da erantzunak ere bestelakoak izatea. Apustu estetikoa ere interesgarria da. Eta gure saioan ere edertasun eta adierazkortasun handiko irudiak lortu ditu Iñaki Alforja errealizadoreak.\nLabrit Multimediarekin egingo duzun lehen saioak bat egingo du Nafarroako Gobernu berriaren aurreneko 100 egunekin. Zeren bila zoazte, zehazki?\nNafarroa Garaian, aldaketa instituzionalaren aurretik aldaketa soziologiko bat gertatu da. Halaber, aldaketa instituzionala aldaketa politiko eta sozial sakon bihurtzeko zein aukera dauden aztertu dugu, eta egoera berrian alderdiek, gizarte mugimenduek, hedabideek beren burua nola birpentsatu behar duten. Aurpegi, ahots, ideia collage handia osatu dugu horretarako. Gidoigintzan, Nafarroa ederki ezagutzen duten kazetariekin aritu naiz elkarlanean: Gaizka Aranguren, Ibai Fernandez, Itziar Aranguren...\nMahai baten bueltan Juan Cruz Alli, Miguel Sanz, Juan Jose Lizarbe eta Patxi Zabaleta bildu dituzue. Saio oso baterako eman lezake solasaldi horrek.\nEdo telesail baterako: House of Foral Cards. Haiekin ordu erdi grabatu nahi genuen, eta, azkenean, bi orduko grabazioa izan zen. Ez zen erraza izan hura gobernatzea. Eta, segur aski, ez gobernatzea zen aukerarik onena. Gogoeta bati hurrengoa kateatzen zioten. Pasadizo interesgarri bati pasadizo are interesgarriagoa. Oro har, lagunarteko giroan joan zen, nahiz eta gairen batekin berotu ziren. Oso gogorra izan da hor guraizea sartu behar izatea.\nCAN auzia-n ere murgilduko zarete?\nCANen Karlos III.aren etorbideko egoitzaren aitzinean, banku batean, eseri genituen Kontuz elkarteko eledun Patxi Zamora eta Miguel Sanzen CAN auziko abokatu Eduardo Ruiz de Erentxun. Oso solasaldi interesgarria izan zen.\nElkarrizketatuen artean daude Santiago Cervera, Uxue Barkos eta Joseba Asiron.\nGuztiekin saiatu gara bestelako giro bat sortzen, umorea erabiltzen. Gehienetan, oso ongi funtzionatu du. UPNren erregimenarekin birrintzaileena Cervera izan da. Ezkerretik aurreratu ninduen.\nLehen saioaren ostean, abenduaren 3rako euskarazko programa bat egingo duzue Nafarroan bertan, ETB1erako.\nRoad movie baten moduan planteatu dugu. Iruñean ez ezik, Tafallan, Lizarran, Tuteran eta Lodosan ere izanen gara, aldaketa sakona ez ezik zabala ere izan baita. Zenbait gaitan, gehiago sakonduko dugu: konparaziora, euskararen eta abertzaletasunaren auzietan.\nZergatik lehen saio indartsua gaztelaniaz, eta ez euskaraz? Ez al da ikus-entzule euskalduna beti bigarren tokian gelditzen?\nErabat ados nago iruzkin horrekin. Segur aski, jaso ditugun baiezkoek pisu handi samarra eduki dute erabakian. Bi lehendakari ohien mahaiak, bereziki. Interes periodistiko handia zuen, eta ezin genuen lataraturik gorde.\nNola da posible oraindik LTD bidez Nafarroan ETB ezin ikustea?\nAkaso, horretan datza Nafarroaren izate bereizgarria: ETB LTDz ezin ikustean. Aldaketa instituzionala aldaketa politiko eta sozial sakon bihurtuko ote den da gure saioko galdera nagusia. Beste bat da ea aldaketa instituzionala aldaketa telebisibo bihurtuko ote den, behingoz analogikotik digitalera aldatuko ote garen.


Game Arrautzak Fighting Online. Play for free\nGame Arrautzak Fighting\nPlay jokoa Arrautzak Fighting Online:\nGame Description Arrautzak Fighting\nDenean izango duzu arrautzak borrokan, ez bada, ondoren play zoragarria joko honetan bezala. Joko da ordenagailua, eta jokoa batera joko bat diseinatu da. . Play jokoa Arrautzak Fighting konektatuta.\nTekniko jokoa Arrautzak Fighting ezaugarri\nGame Arrautzak Fighting gehitu: 18.11.2010\nJokoa jokatzen: 4650 aldiz\nGame Rating: 3.36 errondan 5 (11 kalkuluen arabera,)\nBezalako jokoa Arrautzak Fighting Jokoak\nDeskarga jokoa Arrautzak Fighting\nEmbed Joko Arrautzak Fighting zure web orrian:\nJokoaren txertatu Arrautzak Fighting zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Arrautzak Fighting , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Arrautzak Fighting -rekin, baita ere, jokoa jokatu zen:


Twitter for Talon Play Store-tik desagertzen da Androidea\nGaur aurretik gaude token mugaren biktima berria Twitterrek hirugarrenen aplikazioetarako inposatua.\nTwitter for Talon Play Store dendatik desagertzen da horregatik, Tokens mugara iritsi ondoren. Garatzaileak erabaki hau hartu du, inork ez dezan eskuratu eta tokenen mugarekin eta hura erabili ahal izateko ezintasunarekin. Twitterren mugak direla eta desagertzen den beste aplikazio interesgarri eta sortua, Joaquim Verges-ek Falcon Pro-ri gertatu bezala.\n1 Falcon Pro-ren urratsak jarraituz\n2 Falconetik Twitterrako Talon Plus-era\n3 Play Store-tik kendutako bertsioa erabiltzen jarraitzeko gai izango al naiz?\n4 Fenix Twitter-entzat, Talon-en alternatiba Twitter-entzat\nFalcon Pro-ren urratsak jarraituz\nErabiltzaile asko daude saihestu Twitter aplikazio ofiziala Android-erako Falcon Pro edo Tweet Lanes bezalako beste batzuek kaleratzea.\nEgia da Twitterren aplikazio ofizialak Android-en asko hobetu duela azken urtean, baina hala ere, askok nahiago dute beste alternatiba batzuk erabili, normalean gehiago alderdi garrantzitsuenetan zentratuta Twitterrek berak egin ohi duena baino mikro-mezuen sare sozial horretakoa, bere berrietara bideratuta dagoena.\nFalcon Pro-ri gertatu zitzaion bezala, arazo gehiago baditu ere bere garatzaileak dituen trikimailuak direla eta Play Store-n izaten jarraitzeko burutzen saiatu da. Talon for Twitter-en garatzaileak Play Store-tik kentzea erabaki du kode irekia izan dadin.\nFalconetik Twitterrako Talon Plus-era\nTwitterrek ezarritako muga da 100 baimen eskaera bakoitzeko horrek Falcon-en amaiera eta baita aipatutako Falcon Pro-ren emaitza ere eragin du.\nMugaren etorrera aurreikusteko, Luke Klinker planifikatzen aritu da ihes egiteko maniobra, eta hori da Talon Plus aplikazio autonomo gisa sortuz eta jatorrizkotik bereizita. Orain 100 token eskuratzeko prest daude eta hilabete batzuk noizbait berriro gako mugara iritsi arte. Bai bada ere, Android 5.0 Lollipop-entzat da, beraz, aurreko irudian ikusiko duzun interfaze berria.\nPlay Store-tik kendutako bertsioa erabiltzen jarraitzeko gai izango al naiz?\noraindik aplikaziora sartu ahal izango zara primeran, erabiltzaile berriek Play Store dendatik ezin izango dute sartu. Eta zure Twitter kontuan aktibo jarraitzen baduzu, baimendutako aplikazioen atalean, Talon zure gailu guztietan erabil daiteke.\nKlinkerrek hori esan du Talon-en jatorrizko bertsioa eguneratzen jarraituko du beraz, Android 5.0 Lollipop bertsio berriaren bertsioaren parekoa da.\nBesteentzat, Klinkerrek Twitterreko aplikazioak garatzen jarraitzea ahalbidetuko duen Plus bertsioa dago. Eskerrak eman behar diozu beste garatzaileek eguneratzeari utzi diotenez beren aplikazioak bezeroak tokenen mugara iritsi zenean. Nahiz eta Falcon Pro noizean behin Joaquim Verges-ek eguneratzen jarraitzen duen.\nFenix Twitter-entzat, Talon-en alternatiba Twitter-entzat\nUn hirugarrenen Twitter bezero interesgarria Fenix da Twitterrentzat. Aukeraz betea, Talonek baino interfaze hobea du eta momentuz Twitter aplikazio ofizialaren alternatiba gisa dagoen alternatiba onena da.\nSu speed eta ondo zaindutako eta ondo diseinatutako interfazea dira bere bi ezaugarri handienak, beraz, Twitter bezero ez-ofiziala aurkitzen galduta aurkitzen bazara, Fenix-entzat Twitter izan daiteke behar duzuna.\ngaratzailea: Luke klinker\nArtikuluaren bide osoa: Androidea » Android aplikazioak » Twitter for Talon tokenen mugara iritsi eta Play Store dendatik desagertzen da\n[APK] Android 5.0 Lollipop kamera berria


Etxarri-Barrenetxea eta Juanenea-Zubiriri asko zaildu zaie finalerdietara sailkapena | Oriamendi 2010\nEtxarri-Barrenetxea eta Juanenea-Zubiriri asko zaildu zaie finalerdietara sailkapena\nMaiatza 11, 2021 | 0 comments\nSagardoaren Txapelketaren bosgarren jardunaldian hiru partidu jokatu ziren Erremontari saioaren barruan eta finalerdietarako sailkapena ezin zailago geratu zaie Etxarri-Barrenetxea (Oialume Zar) eta Juanenea-Zubiri (Larre Gain) bikoteeri.\nEuren partidak galdu zituzten Urriza-Zaldua (Bereziartua) eta Ansa II-Labaka (Setien) aurkarien kontra. Jaialdiko lehenengo partidan Urriza eta Zalduak 30-28 garaitu zituzten Juanenea eta Zubiri. Bigarren partidan Ansa eta Labakak 23an utzi zituzten Etxarri eta Barrenetxea. Hirugarren partidan Segurola eta Larrañagak (Gaztañaga) 27-30 irabazi zuten Goikoetxea eta Aizpuru III.aren aurka.\nAnsa eta Labaka, finalerdietan\nEmaitza hauekin Ansa eta Labakak finalerdietara sailkapena lortu dute matematikoki lautik lau partida irabazita eta 16 punturekin. Aldiz, oso zail dute finalerdietara pasatzea Juanenea eta Zubirik, lau punturekin hiru partidetan, eta Etxarri eta Barrenetxeak, bost punturekin lau partidetan. Bi bikote hauek ez dute garaipenik lortu Sagardoaren Txapelketan.\nTartean, sailkatzeko aukera askorekin daude Urriza eta Zaldua, hamabi punturekin, Segurola eta Larrañaga hamar punturekin hiru partidetan, eta Goikoetxea eta Zalduak bederatzi punturekin. Azken bikote honek oraindik lan handia du aurretik azken partidan.\nAtzoko hiru partidak berdinduak izan ziren, nahiz eta faboritoek azkenean garaipena lortu. Urriza eta Zalduak, azken txanpan zailtasunak izan zituzten, baina Juanenea eta Zubirik ezin izan zuten buelta eman partidari. Bigarren partidan errazago nagusitu ziren Ansa eta Labaka. Beti aurretik alde nabarmenekin menderatu zituzten Etxarri eta Barrenetxea. Hirugarren partidan oreka handia egon zen, baina tantu erabakiorretan hobe moldatu ziren urdinak eta Segurola eta Larrañagak lau puntu gehiago batu zituzten eta Goikoetxea-Aizpuruk, bi.


Elorriarren parte-hartzea bultzatu eta herri galdeketak egiteko araudia onartu dute - Elorrio - Anboto.org\nElorriarren parte-hartzea bultzatu eta herri galdeketak egiteko araudia onartu dute\nMaialen Zuazubiskar 2019-05-02 09:33\nElorrioko Udalak pauso garrantzitsua eman du herritarren partaidetzara begira. Astelehenean egin zen bilkuran, azken urteetan Elorrioko Udala lantzen ibili den parte-hartze araudia onartu zuten EH Bilduren eta Herriaren Eskubidearen aldeko botoekin eta EAJren abstentzioagaz.\n2016az geroztik udala ordenantza berria lantzen ibili da herri galdeketak egiteko eta herritarren parte-hartzea eta gardentasuna bultzatzeko, eta dagoeneko eman dute lehenengo pausoa. "Gure gobernu planeko 100 neurrien artean, parte-hartze eta herri galdeketa araudi bat gura genuen, eta lan asko egin ostean, badaukagu geurea", adierazi du Idoia Buruaga alkateak.\nAraudi honen bitartez, herritarren parte-hartze zuzena bultzatuko du udalak, eta herri galdeketak egiterako orduan tresna hau eskura izango dute elorriarrek. Herritarren parte-hartzea bultzatzeaz gain, informazioa eta gardentasuna normalizatzeko tresna ere badela jakinarazi du Elorrioko Udalak.\nHiru alderdiak elkarlanean\n2016az geroztik lantzen dabiltzan eta aste honetan onartu berri duten araudia alderdi guztiekin elkarlanean burutu dutela jakitera eman du Buruagak. "Alderdi guztien artean aberastu dugun tresna da. Esango nuke legegintzaldi honetan benetan elkarlanean burutu dugun proiektu bakarrenetarikoa izan dela. Beraz, alde horretatik, pozik gaude", jarraitu du alkateak. Gainera, herritarren "onunarako" izango den tresna bat dela azpimarratu du Buruagak.


Gurasotasunaren kontzeptuak amek eta aitek jokatzen dituzten rolei erreferentzia egiten die, seme-alaben hezkuntzan eta sozializazio prozesuetan aurrera eramaten direnak. Maila psikologikoan eta soziologikoan ulertua izan daiteke. Amen eta aiten rolak ezberdinak izan dira historian zehar, eta honen ondorioz eginkizun ezberdinak esleitu zaizkio rol bakoitzari. Gaur egun, kontzeptuaren berrikuntza bilatzen ari da, bi rolen arteko berdintasuna bermatzeko helburuarekin. Gurasoen helburu nagusia, haurren zaintza eta segurtasuna bermatzea da. Zeregin honetan autoefikazia maila altua aurkezten badute, hori, haurraren ongizate handiago eta integralago batean itzuliko da.\nGurasotasunaren bilakaera historikoaAldatu\nAntzinatik, gurasotasuna giza biziraupenaren zerbitzura egon da eta prozesu honetan gizonek eta emakumeek, paper ezberdinak jokatu izan dituzte. Rol ezberdin hauen esleipena, faktore ugarien menpe egon da, hauen barruan: biologikoak, psikologikoak, sozialak, erlijiosoak, etab. Ikuspegi tradizionala da indar gehien izan duena, ildo horretatik, amaren rola, zaintza afektiboarekin erlazionatu izan da, etxeko giro baten barruan eta aitarena babes fisiko eta ekonomikoarekin. XIX. mendean zehar, aita familiaburu zen, eta seme-alabak haren jabetza pribatua ziren. XX. mendean, "Tender years" doktrinan, amak preferentzia aldarrikatu zen, same-alaben zaintzari dagokionez. Aldi honetan, psikoanalisiak emakumeak seme-alaben zaintzarako genetikoki programatuta daudela aldarrikatu zuen, aitaren zaintzarako papera gutxituz. Ikuspegi tradizional honen aldaketaren hasiera 70. hamarkadatik aurrera eman zen.\nGurasotasunaren inguruan emandako aldaketa hiru faktoreen ondorioz sorrarazi da: identitate maskulinoaren eta femeninoaren inguruko ideien elaborazio berriagatik, produkzio mailan eman diren aldaketagatik eta emakumeen eta gizonen arteko harreman mailagatik. Genero rolen aldaketarekin batera, emakumeei eta gizonei esleitzen zaien papera aldatu egin da, horrekin batera funtzioen aldaketa bat sortuz. Emakumearen eskubideen aldeko mugimenduek eta lan mundura sartzearen ondorioz, rolaren ideia tradizionala gutxitzen joan da. Modu honetan, gurasotasun eredu berriak agerraraziz ohiko familia tradizionalaren ikuspegia aldatzen joan da, ondorioz.2]\nGurasotasunaren curriculum optimoaAldatu\nGurasotasun curriculum ezin hobea lortzeko hainbat aldagai ezberdin kontuan hartu behar dira.\nGurasotasunaren eredu berriak: Gaur egun, gizartearen eboluzioa dela eta, familia eta gurasotasunaren eredu berriak sortu dira, hona hemen ohikoenak:\nFamilia monoparentalak (Guraso bakarrekoak): Zenbait arrazoi direla eta, guraso batek hartzen du familiaren ardura. Hau baliabide gutxiago edukiko dute ustearen arabera eta ekonomikoki ezegonkortasun handiagoa. Familia barneko gatazkak emateko propobalitate gehiago dago eta aldakortasuna haurren bizitzan markatuta egongo da. Haurrek jasandako ikaskuntza estiloa demokratikoa izaten da gehienetan, eta aitaren inplikazioa esanguratsua izaten da. Prebenitu behar da gurasoen alienazioaren sindromea, hau da, guraso baten errefusapena, deskalifikazioak eta abar, modu kontziente edo inkontzientean.\nFamilia berreraikiak: Kasu hauetan esku hartze psikologikoek garrantzi handia dute, depresio tasak oso altuak direla ikusi delako. Familiaren berrantolaketa sistemikoa izaten da eta ondorio positiboak 5 urteko bizikidetzaren ostean ikusten hasten dira. Aita edo amaordeak etxeko eta haurren zereginetan inplikatu behar dira.\nAdopziozko familiak: Familia eredu hauek eraiki baino lehen zenbait baldintza bete behar dira ikuspegi judizialetik eta psikologikotik. Alderdi judizialetik zenbait baldintza bete behar dituzte adibidez guraso eta haurren artean 25 urte baino gehiagoko adin tartea egotea. Alderdi psikologikoan guraso hauek ulertu behar dute haurrak egoera zail batetik datozela, arazo emozionalekin, atxikimendu ez ziurrarekin, etab. Hori dela eta, emozio eta egoera berri hauek ondo kudeatu behar dituzte.\nMaila sozioekonomikoari erreparatzen baldin badiogu, hurrengo printzipio hauek argi egon behar dira: heziketa baliabideak lortzeko, baliabide ekonomiko eta kulturalen eskuragarritasunaren garrantzia ezagutzea eta haurraren formazio eta hezkuntza eskaerei modu egoki batean erantzuteko gaitasuna izatea. Hau indikatzaile batzuekin ebalutua izaten da: gurasoen hezkuntza mila, zer nolako lana eta diru sarrerak kontuan hartzen dira. Aldagai hauek guztiek mikrosisteman eta mesosisteman eragiten dute baina ez dira elkarreragileak. Ebaluazioan amaren hezkuntza maila oso aztertua izaten da honek haurraren garapen kogtiboarekiko daukan harremanagatik.(Da Rosa Piccolo, Arteche, Fonseca, Grassi-Oliveira eta Salles, 2016). Ikerketa batzuen arabera hezkuntza maila duen amak hezkuntza materialetan gehiago inbertitzeko prest egongo dela.\nElkarrekintzarako gaitasunak kontuan hartzen baldin baditugu, komunikazioaren garrantzia eta bere estiloak ezagutzea komenigarria da, besteak beste: asertibitatea, oldarkortasuna, pasibotasuna, entzute aktiboa eta enpatia.\nEntzute aktiboa, enpatia eta asertibotasuna: Gurasotasuna garatu ahala, seme-alabak hezteko modua ere aldatu egin da. Batik bat diziplina ereduak indarkeria fisikotik, eite afektiboa duten ereduetara mugitu dira. Familia testuinguruan gurasoak jokabide eredu bihurtzen dira, umeek atxikimendu-irudiek eginikoa errepikatzeko joera dutelako. Hortaz haurrek ikontzienteki barneratzen dituzte, helduek sorturiko portera-patroiak. Honen aburuz, garrantzitsua da eite positibodun jokaerak egitea haurren aurrean, horiek errepikatzeko aukera gehiago baitago. Horrez gain portaera bakoitzak bere ondorioak ditu, hemen bi adibide:\nEntzute aktiboa: Gurasoak haurraren beharrak ase behar ditu eta hizkuntza ezinbestekoa da behar horiek identifikatzeko. Entzute aktiboaren bidez behar horiek identifikatzeaz gain, hizkuntza hasunarketarako eta kontzientzia hartzeko tresna bilakatzen da. Hori dela eta, garrantzitsua da gurasoak egunero une bat bilatzea haurrarekin hitz egiteko.\nEnpatia: Ikerketen arabera, haurrekiko enpatia maila altua eta atxikimendu ziurra korrelazionatuta daude.\nGurasoen eraginkortasuna nahiko gai gatazkatsua da, guraso bakoitzak gaitasun desberdinak dituelako eta hauek eragin zuzena izan ditzaketelako seme-alabengan. Nahiz eta gaitasun ezberdinak eduki aldagai honen helburu nagusia, modu hoberenean seme-alabak heztea, hobetzea, zaintzea eta sustatzea da. Ikuspuntu sozial-kognitibo batetik, eraginkortasuna hurrengo informazio iturri desberdinen bidez neurtzen da; esperientzia pertsonala, beste pertsona batzuen atzeraelikadura bidez, beste gurasoek eskainitako informazioaren ondorio bidez eta azkenik, heziketak arousal psikologikoan izan duen eraginaren bidez. Eraginkortasun maila altu bat, seme-alabaren ongizate maila handiago eta integralago batean itzultzen da.\nGarapen psikologikoaren faseak ezagutu behar dira umeen garapen normatiboa ezagutu ahal izateko. Hau ondo ezagututa haurraren fase bakoitzaren inguruan zer espero dezaketen jakingo dute eta umearen beharrak ezagutuko dituzte. Kontuan hartu behar da fase ezberdinen informazioa edukitzeak gurasoen espektatibak aldatzea ekartzen du, baina beti jakinez gehiegizko edo gutxiegizko estimulazioa ez direla onak (Vargas-Rubilar y Arán-Filippetti, 2014). Gainera haurraren faseak kontrolatzen badituzte fase bakoitzeko estimulazio zehatza eman dezakete, haurrari noraino eskatu dakiokeen kontuan hartuz (Sallés y Ger, 2012).\nIkaskuntzaren eta hezkuntzaren teoria inplizituak: Hezkuntzan inplizituak dauden lau teoria desberdin aurkitzen ditugu:\nGaur egun epigenesi probabilistikoa izeneko ikerketa eredu bat existitzen da, zeinek banakoaren garapena 4 analisi maila desberdinen errepikapen moduan azaltzen duen: genetikoa, aktibitate neurala, jokabidea bera eta ingurumen faktoreak. Honakoa kontsideratzen da teoriarik osatuen ikaskuntza eta hezkuntzaren aurrean.\nHaurren errutinak modu ziur batean haurrak ingurunetik aritzean datza. Harreman egonkorrak mantentzen baldin badira, ingurune guztietara aplikatzeko posibilitatea egongo litzateke. Orokorrean errutinak haurrari egonkortasuna ematen dio, aurresangarritasuna, bizitza antolatu bat ermaten eta honen ondorioz haurrak lasaitasunez esploratzea baimenduko dio ingurune honek. Errritualak ere garrantzitsuak dira, errutinari esanguratsutasuna ematen diotelako (Spagnola y Fiese, 2007)... Errutina batek, erritualen laguntzarekin familia identitatea zaintzeaz gain, partaidetza-sentimendua sortzen du taldeko partaideen artean.\nGurasoen hezkuntza-koherentzia, hezkuntzaren prozesu osoan zehar emango da eta beti koherentzia bat mantenduz. Gurasoek irizpide eta arau antzekoak jarraitzeko gaitasuna da, eta ekintzak denboran zehar egonkorrak mantentzeko. Egiten dutenaren eta esaten dutenaren artean, koherentziarik ez badago zalantzak eta zailtasunak sortzen arituko lirateke beraien haurrengan. Koherentzia izango litzateke, haurren hezkuntzan, leialtasuna, zintzotasuna eta hauekin loturik doazen beste balore batzuei zentzua ematen diena.\nAmarengandik edoskitzea, nahiz eta azken urte hauetan mota ezberdineko eztabaidak sortu dituen gaia izan, abaintalak nabariak dira. Amaren esnea, elikatzeko funtzioa bete apartez; bien arteko elkarrekintzarentzako oso garrantzitsua da.Prozesu honetan familia -sistenak lagundutako edoskitzea-plangintza antolatzeko gaitasuna oso garrantzitsua da. Aipatu beharra dago edoskitzea ez egin ez dituela gabeziak eragiten.\nFamilia eta aldagai kognitiboakAldatu\nFamilia eta garapen sozio-emozionalaAldatu\nFamilian, gizarte testuinguru eta ingurune fisikoa antolatzeaAldatu\nHezkuntza disfuntzionala: tratu txarrakAldatu\nAzken aldaketa 13 maiatza 2022(e)an, 13:21(e)tan\nOrriaren azken aldaketa: 13 maiatza 2022, 13:21.


Hasiera › Hedapena\t› Albisteak\t› Domotikako formakuntza\nLoxone Smart Home-koek bere produktuen aurkezpena egingo dute gure ikastetxean\nDatorren otsailaren 7an, arratsaldeko 17:00etan, Loxone Smart Home-koek bere produktuen aurkezpena egingo dute gure ikastetxean. Ekitaldi hau domotika sektoreko profesional eta produktu hau eta bere software ezagutu nahi duen edota integrazioa eta negozio aukerak ikusi nahi duen orori zuzendua dago. Erabiltzaile partikularrei ere gomendatzen zaie, izan ere, beraien etxeetan aplikatu daitezkeen funtzioen eta Smart Home batean bizitzeak ekar ditzaken onuren berri jakiteko aukera paregabea izango baitute.\nIkastetxe ordutegian Elektrizitate-Elektronikako gure ikasleek ere merkatuak eskaintzen dituen berrikuntza hauek ezagutzeko aukera izango dute.\nMerkatuan geroz eta tresna gehiago daude gure etxebizitza adimentsu bihurtu dezaketela esaten digutenak, horregatik zaila egiten da konponbide bat aukeratzea edo aurkitzea.\nZertan datza etxebizitza adimentsu bat?\nLoxonek dioenez, etxebizitza benetan adimentsua izatera iristen da klimatizazioa edo pertsianak, argiak, sarrerak eta abar guztiz automatizatuta daudenean. Erabiltzaileak ez du denborarik galdu behar automatikoak izan daitezkeen sistemak kontrolatzen.\nUrnietako Salestar ikastetxean izango dugun jardunaldi teknikorako izena eman ezazu eta hobezinezko programazioarekin eta gune guztietara integratzeko gaitasuna izango duen sistema ireki bat ezagutuko duzu.


INTERPOL: MARAUDER ALBUM REVIEW - ALBISTEAK\nSeigarren diskoan, New Yorkeko taldea Medium Mood batean sartuta dago eta ekoizle berri batek ez du laguntzen gero eta denbora gehiago izozten.\n2000ko hamarkadako indie-rock esanguratsuak baino gehiago Ezagutu nazazu komunean , Interpolek fronte bateratu baten indarra ulertu zuen. Argi eta garbi ospetsu izan nahi zuen taldeko tipo bakarrarekin banandu ziren bizirik, oso iseka egiten zutenak astakeria zigilu garrantzitsu batekin, Paul Banks frontman-en rap mixtape izenekoak My Dick-eko jende guztiak izango omen ziren bezala hori gertatu zen benetan, eta ondoren gertatu zen Banksen beste rap disko bat Warner Bros.-en hori , batez ere arrakastaren ehuneko 80 besterik ez dela erakusten duen esaera frogatzen du. Matador-era bueltatzean, funtsean izenburuko bi disko sortu ziren, formara itzultzeagatik goraipatuak izan zirenak, egia objektiboa, Interpol-ek bere garaikide guztiak eta soinu gustukoak gainditu baitzituen herrian geratzen zen joko bakarra izan zedin. Biziraupena nahiko itxura ona izan du haiekin, eta horrekin batera Marauder , borondate onaren soberakin berriaren arabera jokatzen dute negozioa ez den beste zerbait eginez ohi bezala.\nDiskoak geroztik lehen aldiz balio handiko ekoizle bat kontratatu ditu Antics MGMT-n eta Flaming Lips guru Dave Fridmann-en, eta gero kontzeptua dago atzean. Bankuen arabera, Marauder irudikatzen duen pertsonaia titularraren ikuspegitik adierazten da, erantzukizunaz arduratzen ez den eta nolakoa den zure nortasunaren zatia. Ironia da jende gehienak beti aukeratu duela Interpol lehenik eta behin hedonista zorrotzak ikustea.\nBaina Marauder zalantzarik gabe Interpol-en proiektu gaurkotuena da, eta agian beraien bakarra: gizartearen zinismo hedatzailea (Ez baduzu ezer maite), sare sozialen etsipena (Party's Over), Prince of ghost (NYSMAW) eta hirugarren begi-zeruan teorizazioa (Zaintza), taldearentzako lurralde berria da. (Stay in Touch-en legez kanpoko saiakera ez da.) Berriro ere, Banks eta Marauder ez dirudi hain desberdinak direnik. Rover ez da Led Zeppelinen azal bat, baina artelanetan jarrai dezaket, fluido mota Banksen berezko rock’n’roll birility-rekin formulatu eta kantatzen da. Banks edo zentzugabekeria barregarria da, edo seguruenik, Banks-ek idazten duen zentzugabekeria zentzugabeko mota da, aldi berean sakona eta absurdoa dirudielako —Interpol abesti baten benetako esentzia—.\nDenbora gehiegi daramate jendeak Banksen letrak iseka egiten ahalegindu direla aipatuz, baina hobeto jakin beharko genuke honezkero. Hasieran behar lukeena baino askoz ere serioago hartu zuten, eta egia esan inoiz baino dibertigarriagoa eta kontzienteagoa da. Ella, Teletext or you can me call / Galavanting heart, Prince Tennessee-n kantatu zuen moduan / Zurekin joan nahi dut Alphabet Street-era, harekin borrokatu beharrean ardoez bustitako Manhattan dandy gisa ospea duen norbaiten hitzak dira. . Edo, modu narratiboan oinarrizko kontakizunari bizkarra aitortzen dion moduan Marauder : Rock’n’roll, puta / horretan nago / Utzidazu nire gauzak erakusten.\nRen zati bereizienak Marauder halaber, Interpol-ek Interpol-ek gauzak ahalik eta modu arinenean egitearen emaitza da: Daniel Kessler XXI. mendeko gitarra-jotzaile bereizgarrienetako bat bihurtu da zortzigarren nota zuzenak jotzeagatik, eta Sam Fogarino bateria-jolea sorbalda zabaleko rockero klasikoa da. Bi gauza hauek egia dira oraindik, baina pixka bat txikitzen dutenean, Interpol-ek benetan bluesy (The Rover) edo funky (It Probably Matters) soinua egin dezake. Berriro ere, noizean behin sintetizagailua gordetzeko baxu nabarmenik ez egoteak erakusten du Carlos D ordezkatzen ere ez direla saiatu (gogoratu lanerako izenburua Piztu Argiak zen Etorkizuneko Basslines ospetsuak Carlos D-k proposatua noski). Berehala identifikatzen da Interpol bezala, eta nahiz eta ezin badute modu konbentzimenduan askatu, gutxienez jantzia dago. Horrela da Piztu Argiak baliteke Strokesen itxura eta antzezpen handiagoa zuen talde batetik entzutea.\nBaina hau ez da berrikuntza sonikoaren bidez harrituta utzi duen taldea, edo egia emozional unibertsalekin, edo asmatutako doinuekin edo are gehiago hitz egiten duten letrekin. freskoa izatea ; denetarik: trajeak eta tipografia estilizatua Piztu Argiak 'U2-rako hasierako kontzertuetarako ekoizpen oparoak esfortzu eta anbizio kutsua izan zuen. Garai moralean arreta handiago hauetan egunik iraungo ez lukeen indie rockaren bertsio drogatu, sexu eta maltzurrago baten baloia bezala Interpol nostalgizatzeko tentazioa izan arren, funtsean helburu onenak eta eskandalurik gabekoak izan ziren. Drogen aurkako Gerra edo Impala Tame: arretaz zaindutakoak dira giroa . Iheskorra den kalitatea da. Hoberenean, Interpolek zure bizitzako hondakinen artean garaiezintasun sentimenduaz hitz egiten du, 20 hamarkadaren hasierako errautsetatik eta koke hondarretik fenix bat bezala altxatuz. Edo, aurrera Antics , ideal horri eusteko indar erakargarria kontrako frogak gero eta handiagoak izan arren.\nAzken 15 urteetan, Interpol saiatu da giro hori errepikatzen edo ordezkatzeko beste bat aurkitzen. Taldea Medium Mood-en itsatsita dago, eta erru gehiena Maurader Fridmann-en nahasketarekin datza; nire 128 kbps-ko CD kopia erre dut Piztu Argiak mp3-ek mozketa digital gutxiago zuten. Marauder 2 hazbeteko zinta magnetikoan grabatu zen ProTools gabe, elektrizitate intuitiboaren zati bat berreskuratzeko Argiak , baina benetako nahasketa hain da konprimitua, orea eta airerik gabea, Grands baten barruan paketatuta etor liteke! gaileta lata. Hori bai, zalantzarik gabe, aurreko diskoak baino erakargarriagoa da, beraien ezbehar mota desberdinek definitzen zituztenak. Marauder hamarkada bat baino gehiago daraman Interpol album txarrena da, baina oraindik ez da bikaina egiten. Interpolek garai batean hiri ennui zerbait transzendentea bihurtzeko gai izan ziren, aldirietako haur babestuen eta seguruenek ere ulertu zuten. Aktibatuta Marauder , badago hutsune berri bat, Interpol disko bat entzutea, badirudi benetan nahikoa ondo baino hobeto egiteaz arduratzen ez dena.\nharirik gabeko bozgorailurik onena\nastebururako irekitzen ari dena\nmaitasun gutuna 3\nsquarepusher-ek gauza bitxiak elikatzen dizkit\ndenboraz kanpoko abestiak


::: Euskonews & Media ::: Gaiak ::: Atxilotzeko eta entregatzeko europar aginduaren egoeraren nondik norakoak II\nAtxilotzeko eta entregatzeko europar aginduaren egoeraren nondik norakoak IIGarbiñe ARANBERRI ARESTITraducción al español EUROPAR AGINDUA ETA POLIZIA\nPolizia premiazkoa da atxilotzeko eta entregatzeko europar agindua betetzeko. Bere esku dago atxiloketa eta entrega egitea. Aitzitik, erabakia epaien esku dago. Hots, estatu kide bateko epaiak onartzen den europar agindua bidaltzen die beste kideei; eta EBko estatu kide guztietako poliziek pertsona aurkitzeko neurriak martxan jartzen dituzte.\nDena den, Poliziaren eta europar aginduaren arteko harremana bi ikuspegi ezberdinetatik aztertzen da, nahiz eta bien arteko lotura argia izan. Alde batetik, EUROPOL aztertuko dugu. Hain zuzen, EUROPOLen europar aginduak eragina duen ala ez. Bestalde, poliziaren ohiko lanerako zein arazo edo hutsune sortu dituen. EUROPOLek bere ibilbidea hasi baino ez du egin. Gauza asko egiteke daude. Esaterako, instrumentuak oraindik ez dituzte berretsi. Era berean, estatu kide guztiek informazio guztia ez diote EUROPOLi bidaltzen. Hortaz, EUROPOL herrenka dabil.\nArgazkia: Kevin Connors (kconnors@kconnors.com)\nHori dela eta, estatu kideek EUROPOLekin duten harremana aldatu behar dute. Modu berean, EUROPOL moldatu egin behar da, eta garai berrietara egokitu. Horretarako, honako neurriak onartzea komenigarria izango litzateke.\nBatetik, EUROPOLek egiten dituen txostenak etorkizunera begiratzen duten txostenak izan beharko lirateke; ez, aldiz, egun egiten diren bezalakoak. Hau da, iragana aztertzen duten txostenak egiten dira. Modu honetan, Kontseiluak, iraganean oinarritutako txostenek esaten dutenari jarraiki, ezin ditu geroari buruzko estrategiak onartu. Bestetik, EUROPOLek eta EUROJUSTek elkarrekin egin behar dute lan. Bi erakunde europar hauek, nahiz eta bakoitzak bere lanetaz arduratu, eginkizun askotan lana elkarrekin egin dezakete. Beraz, borondatea eta prozedura erabakitzea besterik ez da falta. Tresnak, baliabideak, legedia eta gainontzekoak adostuta daude. Baina horretarako, esandakoarekin batera ezinbestekoa da estatu kideak ere ados jartzea.\nHorrez gain, ikerketarako lortutako talde lanak garatu egin behar dira. Izatea ez da nahikoa, martxan jarri behar dira eta lan egin behar dute.\nModu berean, informazioa hobetu beharra dago. Datuak egokitu behar dira eta hauen kalitatean sakondu. Hala, posible litzateke ikerketa teknikak hobetzea.\nBaina, hau guztia lortzeko ezin da ahaztu funtzionarioek heziketa berezia behar dutela. Egun, ez da nahikoa nork bere herrian nola ikertu jakitea. Halaber, EBn zein teknika erabiltzen diren eta zein legedi markoan kokatzen diren jakitea ezinbestekoa da. Esan gabe doa, hizkuntza ezberdinak jakitea guztiz komenigarria dela polizien arteko elkar lanerako.\nBeraz, Poliziaren heziketa planak areagotu eta sakondu egin beharko dira. Horretaz gain, Polizien arteko ikas-trukea zabaldu behar da. Hori dela eta, Polizia heziketari buruzko politikak egokitu behar dira; eta agian, politika berri hauen artean leku berezia izan beharko lukete Polizien arteko elkarlana eta delituen prebentzioa. Ez dezagun ahaztu aniztasunak aberasten gaituela, eta eskarmentuak eta ikuspuntu ezberdinek argia ematen dutela.\nIldo beretik, Poliziari estatu barnean arazoak sortu zaizkio. Esate baterako, batetik , atxiloketaren epeak – zein da legezkoa: 24 ordu, 72 ordu edo bost eguneko epea inkomunikazio kasuetan- eztabaidak piztu ditu. Bestetik, “habeas corpus” izenekoa ez da aipatzen legedian. Atxilotzeko europar aginduan ez da ezer esan. Hortaz, pentsatu behar da legedi komuna kasu horretarako bete beharrezkoa dela. Egia esan, arazoa judiziala izan arren, azkenean arazo polizia amaitzen du izaten. Hots, Poliziak atxilotu duen pertsona epe jakin baten barru ( Judiziamendu Kriminaleko Legeak onartzen duen epea, hain zuzen) epaien aurrera eraman behar du. Europar Aginduaren arabera, Instrukzio Epaitegi Zentralera eraman behar du. Baina “habeas corpus” legearen arabera lekuko epaia da “habeas corpusa” aztertzeko eta erabakitzeko eskumena duena. Bikote honen aurrean Polizia dago eta epea gainditzen badu legez kanpoko atxiloketa bati aurre egin beharko du.1\nBestalde, entrega egiten denean zilegia da delituarekin zer ikusia duten objektuak eta instrumentuak estatu eskaleari bidaltzea. Baina, zaintza katea nola babestu ez da arautu. Horrek arazoak sor ditzake. Batetik, estatu guztiek ez dituztelako era berean onartzen eta arautzen horrelako frogak. Bestetik, objektu horiek judiziamendu prozesurako duten balioa ez da berdina. Halaber, zaintze katearen apurtzeak ez du erantzukizun bera estatu guztietan. Estatu batzuetan delitu zigorra da eta beste estatu batzuetan, aldiz, isuna besterik ez dakar.\nErtzaintzari dagokionez, bereziki, ez dio eskumen berririk eskaini. Lana, aldiz, areagotu da; eta horrekin batera egoera berrietara egokitu beharra. Badirudi, poliziaren elkarrenganako lana indartu duela baliabide berri hauekin. Dena den, oro har atxilotzeko eta entregatzeko Europar Aginduak ez du eragin handirik izan.2\nEuropar eremu judizialaren eraikuntzan izugarrizko bitartekoa izan da Europar Agindua. Dena den, atxilotzeko eta entregatzeko europar aginduaren betekizunaren inguruan hainbat arazo sortu dira.\nAlde batetik, estradizioaren porrotak Erabaki Markoa bultzatu du. Baina, Erabaki honen transposizioa ika-mikak piztu ditu. Hain zuzen ere, estatu kide bakoitzak Erabaki Markoa barneratu du nahi izan duen moduan. Horrek desberdintasun ugari sortu ditu europar aginduan. Hori dela eta, europar agindua ez da modu berean aukeratu estatu guztietan.\nArgazkia: Gracey (http://ca.geocities.com/rontoyman@rogers.com/_sgt/f10000.htm)\nBarneratze prozesu ezberdin honen atzean estatuen subiranotasuna agertzen da. Hau da, EBko estatu kide bakoitzak Erabaki Markoa barneratu baino lehen bere legediaren eta nortasunaren babesaren aldeko azterketa egiten du. Hots, Europatik datorrena indarrean jarri baino lehen ezinbestekoa da norberaren legediaren kontra ez azaltzea. Gauzak horrela, oso nabaria izan da subiranotasunaren menpeko azterketa Erabaki Markoaren transposizio prozesuan.\nHorrez gain, transposizioak egitura asimetrikoa sortu du; eta hainbat kasutan europar aginduaren irizpideak galdu egin dira. Esaterako, estatu kide batek Justizi Ministerioa izendatu du epai egikaritze autoritate bezala. Larriena da elkarrikotasunean ezin dela hau guztia konpondu.\nBeste alde batetik, Zigor epaileen arteko elkarlanean atxilotzeko eta entregatzeko europar agindua da elkarrenganako errekonozimenduaren printzipioaren lehen ezaugarria3. Baina, esan beharra dago araudia ezartzea ez dela modu berean egin. Egoera honi aurre egiteko esparru desberdinetan lan egin behar da. Adibidez, delituen armonizazioaren bidean lan egin beharko da. Era berean, saiatu beharko da berehala epaien aurrean entregatzeko sistema edo baliabide berriak bilatzen. Horrekin batera, delituen jazarpenerako epaiek dituzten eskumenen banaketa hobetu eta egokitu behar da.\nNahiz eta atxilotzeko eta entregatzeko europar aginduak bertan behera utzi leporatze bikoitzaren printzipioa- behintzat, 32 delituko multzo baterako-, egia esan, interpretazio arazo ugari izan dira. Delituen jokaera tipikoari buruz hainbat eztabaida sortu dira, alegia. Jakina, estatu kideek ez dituzte delituak armonizatu. Hori dela eta, delitua zer den, edo hobeto esanda zer jokaera diren delitu ez dute era berean onartzen estatuek. Horregatik, atxilotuak entregatzeko unean delituen interpretazio desberdinak agerian jarri ditu; eta horrekin batera, legezko entregatzeko aukerak.\nBaina dena ez da arazoa izan. Baliabide berri honek alde onak ere izan ditu. Izan ere, autoritate judizialen arteko bidaltze zuzena oso egokia izan da. Prozedura horren bitartez entregatzeko epea nabari murriztu da. Hori guztia lortzeko ezinbestekoa izan da eskumeneko organoak argi izatea bere lana zertan datzan jakitea eta aldi berean, bitarteko aproposak bilatzea.\nEsandakoaren adibideak itzulpenetan eta atzerriko epaiaren identifikazioan aurki ditzakegu. Hots, itzulpen arazoei nola aurre egin konpondu dute modu zuzenean. Esan gabe doa, epaien identifikazioak nabarmen arindu duela prozesua.\nIldo beretik, esan behar da europar aginduak indarrean jarri duen prozedura onuragarria izan dela. Erabakia zuzena izan da: Prozedura judizialean bakarrik oinarritu da europar agindua. Hau da, aginduak ez du beste kutsurik izan. Hala, estradizioak zuen susmo politikoa baztertu du; eta horrekin batera,malgutasuna eta segurtasun juridikoaren gabezia lekuz kanpo utzi ditu.4\nHala eta guztiz ere, europar aginduen legeak hainbat aukera utzi ditu oraindik borondatearen menpe; hobeto esanda, estatuen menpe eta subiranotasunaren aginduetara.\nArestian aipatutakoaren beste ezaugarria honako hau da: hizkuntza bera ez erabiltzeak hainbat arazo sortu ditu eta oraindik sortzen ari da. Batez ere, epearen inguruan ari garenean egoera larria da. Arazo honi aurre egiteko denak ados jartzea baino ez dago. Baina, horretarako, borondateaz gain, subiranotasuna bertan behera utzi behar dute estatuek; eta dirudienez, hori beste kontu bat da.\nBestalde, Europar Agindua legedi nazionaletara hurbildu behar da. Zerrenda osatzen dituzten 32 delitu multzoak estatu guztietan esanahi bera izan behar dute. Europar Zigor Eremua eraiki nahi izanez gero, ezinbestekoa da zigor legearen armonizazioa. Are gehiago, EBko eremu osorako zein jokaera diren delitu eta zeintzuk lege hausteak adostu behar da. Agian, hori lortzeko, AEBra begiratu beharko da. Izan ere, AEBko estatu bakoitzak bere zigor legeak eta bere delituak ditu, baina horretaz gain, delitu eta lege federalak ere badaude; eta badirudi sistemak balio duela. Hori dela eta, ez litzateke gaizki egongo gai honen inguruan hausnarketa txiki bat egitea. Zilegia litzateke EBko eremu osorako delitu batzuk definitzea eta Zigor Lege bat adostea. Hau da, Europar Zigor Lege eta Prozesu bat abian jartzea.\nBestalde, justizia gaien inguruko elkarrenganako lanetan, batez ere gizon-emakumeen trafikoen kontra eta legez kanpoko inmigrazio gaietan hutsuneak daude. Hori dela eta, beharrezkoa izango litzateke baliabide berriak bilatzea. Izan ere, atxilotzeko eta entregatzeko europar agindua soilik EBn dago indarrean. Hau da, EBtik at ez du balio berezirik. Baina legez kanpoko inmigrazioa eta gizon-emakume trafikoa EBtik kanpoko estatuekin badu zer ikusia. Hain zuzen, delitu hauek egiten dituzten organizazio kriminalak latinoamerikar estatuetan, Afrikan eta Asian daude. Horregatik, delitu hauen kontrako borroka oso zaila da.\nHortaz, oso interesgarria izango litzateke bitarteko berriak bilatzea, batez ere lehen instantzian. Hala, instantzia honetan posible izango litzateke biktimen kanporatze prozedura gelditzea; biktima hauek zigor prozeduraren parte direnean.\nHonekin batera, tokialdaketarako eta babeserako prozedura onartzea beharrezkoa da zigor prozeduraren barnean. Are gehiago, aurretik onartutako frogak beste estatuetako epaileak antzemateko prest egon behar dira.\nHorrez gain, hausnarketa berezia merezi du atxilotuen behin-behineko presoaldia. Hau da, izatez behin-behineko presoaldia kautelazko neurria baino ez da. Baina, errealitatean atxilotzeko epea bete bezain pronto zuzenean erabakitzen da behin-behineko presoaldia. Badirudi, kautelazko neurria betetzeko neurria izatera pasatu dela. Horrek Europar Aginduaren prozedura eta irizpidea aldatzen ditu. Bukatzeko, esan beharra dago oraindik asko dagoela egiteke. Asko dira lan egiteko esparruak:\n- Benetan beharrezkoa da transposizio egokia egitea; batez ere Estatu batzuen artean. Hau da, atxilotzeko eta entregatzeko aginduaren oinarriak ezin dira ukatu. Hortaz, transposizioaren bitartez ezin da legea aldatu, ezta bakoitzaren interesen alde erabili ere.\n- EBko estatu kideek lan tekniko judiziala garatzearen konpromisoa hartu behar dute . Prozedurak arindu egin behar dira bai epeari eta baita egitura dagokionari begira. Modu berean, hiritarren eskubideak nolanahi ere erraztu behar dira.\n- SIS erabiltzeko erraztasun guztiak eman behar dira. Hala, benetako informazioa erabiliko da denbora errealean eta modu arinean .Baina aldi berean, SIS ere egokitu behar da eta horretarako legehauste zerrenda eta prozedura bakarraren alde lan egin beharko da.\n- Alde batetik, armonizazioa lortu behar da bai delituetarako baita zigorretarako ere; eta beste alde batetik, legedi europarra lortzeko baliabide guztiak martxan jarri behar dira.\n- Bestalde, kalitate prozesua onartu beharko zen Justizi arloan. Horrekin batera, ezinbestekoa litzateke epaien eta fiskalen heziketa hobetzea eta Sare Judiziala indartzea.( Agian, Epaien ERASMUS delakoa abian jarri beharko zen)\n- EUROPOLen eta EUROJUSTen elkarrenganako lana areagotu beharko da; eta ez bakarrik erakunde horien artean, EBko estatu kideetako eragile juridiko guztiek elkarrekin lan egin behar dute. BIBLIOGRAFIA\n- SANZ HERMIDA, Ágata Mª.: “El futuro espacio europeo de justicia penal”, Revista Poder Judicial nº 74 de 2003.\n- CASTILLEJO MANZANARES, Raquel: “Instrumentos en la lucha contra la Delincuencia. La Orden de Detención Europea y los Procedimietos de Entrega entre Estados Miembros” , Editorial COLEX, 2002.\n- GÓMEZ-JARA DÍEZ, C.: “Orden de Detención europea y Constitución Europea: reflexiones sobre el principio de reconocimiento mutuo”, Diario LA LEY, núm. 6069, de 26 de julio de 2004.\n- DEL POZO PÉREZ, Marta: “La Orden de Detención y Entrega: Un avance en el Principio de Reconocimiento Mutuo de resoluciones juidicales entre los estados de la Unión Europea”, Diario LA LEY núm. 6164, de 10 de enero de 2005.\n- COMUNIDADES EUROPEAS, Bruselas: “Informe de la Comisión basado en el artículo 34 de la Decisión Marco del Consejo, de 13 de junio de 2002, relativo a la Orden de Detención y Entrega Europea y a los procedimientos de entrega entre los Estados Miembros, COM (2005 63 Final), de 23 de febrero de 2005.\n- CASTILLEJO MANZANARES, Raquel: “El Procedimiento español para la emisión y ejecución de una Orden de Detención y Entrega”, Actualidad Jurídica Aranzadi nº 587, de 24 de julio de 2003.\n- FONSECA MORILLO, F.J.: “La orden de detención y entrega europea”, Revista Española de Derecho Comunitario Europeo, núm 14, enero/abril 2003.\n- Dirección del Gabinete del Viceconsejero de Seguridad del Gobierno Vasco: “Orden de Detención y Entrega. Euroorden”, 1 Zbk Ikaste Liburua - Cuaderno de Estudio nº1.\n- JIMENO BULNES,M.: “La Orden de Detención y Entrega: aspectos procesales”, Diario LA LEY, núm 5979, de 19 de marzo de 2004.\n- ALONSO PÉREZ, Francisco: “Expulsión Administrativa de Extranjeros. Innovaciones introducidas por las Leyes Orgánicas 11/2003 de 29 de septiembre y 14/2003 de 20 de noviembre”, Diario LA LEY, núm 6053, de 2 de julio de 2004.\nMenuaGAIAK Aurreko AleetanInicio > EM 309 > Gaiak2005/07/15-22


Katalunian ireki du GBGE elkarteak hamaseigarren Hozkailu Solidarioa | Geuria\nGaldakaoko Boluntarioen Gizarte Elkarteak hamaseigarren Hozkailu Solidarioa ireki berri du. Hain zuzen, Lleidan eta Alt Urgell Ateneu elkarteak ezarri du.\nGaldakaoko Boluntarioen Gizarte Elkarteak hamaseigarren Hozkailu Solidarioa ireki berri du. Hain zuzen, Lleidan eta Alt Urgell Ateneu elkarteak ezarri du GBGEren laguntzaz. Ekainaren 30ean 19:00etan izango da irekiera ofiziala. Aurretik, 17:00etan, hozkailuaren erabilera azalduko diete herritarrei GBGEko bi kidek eta Kataluniako Generalitateko Osasun saileko ordezkaria izango da bertan.\nEkimen honen helburua da egoera onean dauden elikagaiak alferrik ez galtzea eta behar dituzten pertsonen eskura jartzea.\nHOZKAILU SOLIDARIOAREN SAREA HANDITZEN\nLehenengoko Hozkailu Solidarioa Galdakaon ezarri zuten GBGE elkarteak eta Udalak 2015eko apirilaren 29an eta erantzun “bikaina” izan zuen herritarren artean. “Zehazki, 200 kilo elikagai zabor-edukiontzian amaitzea ekiditu zen”, diote GBGE elkartetik.\nEkimenak arrakasta eta ospe handia lortu ditu harrez geroztik eta hainbat hiritan Hozkailu Solidarioaren sarea lau haizeetara zabaldu da: Galdakaon (2), Euskal Herriko Unibertsitateko Leioako kanpusean, Plentzian, Gasteizen, Donostian, Lasarten, Zaragozan, Bartzelonan (2), Santiago de Compostelan, Madrilen, Toledon, Valentzian, Sevillan eta Lleidan.\nSailkatuta: Galdakao, GBGE, Hozkailu solidarioa, Katalunia, Lleida


Ekimen Ibiltaria Leitzatik iritsi da Altsasura, baita dinamika hau laguntzen duen furgoneta ere. Leitzan, atzo gauean, Kataluniarekin egin genuen bat, elkarretaratze baten bitartez.\nLizarrara egingo dugu jauzia bihar, urriak 19. Ekintza sindikaleko tailerrekin hasiko dugu eguna. Ondoren, elkarretaratze bat egingo dugu SAR QUAVITAE enpresaren aurrean. Amaitzeko, propaganda banatuko dugu azokan.


Nork idatzia: Goienetxe Urrutia; Josu\nHighway to Barakaldo\nGaiztoa izan zinen herenegun. Infernura kondenatu zintuzten atzo. Barakaldora iristen ari zara gaur. Behar baino gehiago luzatu zen larunbateko parranda eta biharamuneko mendi txangoa bertan behera uztea erabaki zenuen, aldebakarrez. Aho bakarreko tribunal militar zorrotzak aho batez kondenatu zintuen, bazkalorduan gosaltzen zenuen bitartean. Eta orain Barakaldo ikus dezakezu Californiatik, lagun batek utzitako California zaharretik.\nIritsi zara infernuko ateetara. Inguruan, begira ari zaizkizu munduko mila txokotan fotokopiatutako tabernak, kartoizko jatetxeak, supermegamixmax zinema... Linboa omen dira guzti horiek; infernutzat zenituen zuk; paradisua iruditzen zaizkizu gaur, benetako infernua ezagutzera zoazen honetan. Sartuaz bat, lehenengo deabrukeria. Egurrezko taket txiki eta tentagarri bat eskaini dizute. Aukera kalkulatu duzu; segundo mingarri batzuk eta dena amaituta legoke. Baina deabruak krudelak izan daitezke maiz; tontoak, inoiz ez. Taket izan nahi duen arkatz hori kamutsegia eta motzegia da zeure bularraldean barneratu, toraxa zeharkatu eta bihotzean iltzatzeko.\nEz dago erremediorik. Bezti zaitez duintasun eta etsipenez, Hadesera jaitsiko zara gaur. Ba omen dago handik bizirik itzuli denik, zergatik ez zu? Lehenengo inpresioa, harrigarria. Beroarekin lotzen zenuen infernua, baina oso hotza da ikusten duzun guztia, zinez nordikoa. Hans, Klüp, Bolger, Minskø... Txinatarretik ere badauka zerbait. Izan ere, ur tantaren tortura txinatarra da infernua. Tanta batek ez dirudi mingarria, baina tantaz tanta eromenerantz labaintzen zara, eta azkenerako burua lehenbailehen galdu nahiko zenuke; plik..., plik..., plik..., plik..., Lundgren..., Berg..., Edberg..., Johansson..., tantaka jasan behar, Txerrenek, duela ordu erdi arte bihotz-bihotzez maite zenuen horrek, besotik helduta arrastaka eramaten baitzaitu. Sådan..., Larsson..., Ericsen..., Vïnks..., bakoitzari bost minutuko arreta eskaintzera behartzen baitzaitu. Ez dago ihesbiderik. Lasterbiderik balego, sikiera, gaitz erdi, baina ezin zara korridoretik atera, via crucis osoa igaroko duzu derrigorrez. Molmar..., Crüss..., Dilger..., Øhtan..., plik..., plik..., plik...\nOrduan nabarmen ikusi duzu arrazoi zuela Neguk, egia dela borreroak badituela milaka aurpegi. Eta deabruak, aldiz, milioika dituela deskubritu duzu zuk; Txerren, Satan, Beelzebub, Luzifer..., izan daiteke emakume edo gizon, zahar zein gazte, dotore nahiz zatar... Edozein pegatina jantzi dezake, gainera; antikapitalista, kontsumista, feminista, gixon-t’erdia, abertzalea, pepero-a, lokala, internazionalista... Deabrua nonahi ezkutatzen da, bakoitzak bere biktima arrastaka daramala. Ikaraz, inguruan dituzun kondenatu-horden aurpegietan islatuta zeurea ezagutu duzu: larrua, zurbil; begiak, hutsik; begirada, desesperazioz betea; ahoa, itxita; erruki eskean oihu isilean... Mundua dago han; fisikaren eta logikaren arau guztiak apurtzen ditu lau pareta horien artean sar daitekeen deabru eta kondenatu pilak.\nBazkalorduan, kartzela dirudi infernuak. Ordu erdi ilaran; bost minutu kolore, usain eta forma deszifragaitzeko zerak aukeratzeko; hogei minutu mahai bat hustu dadin zain; eta bost minutu bota nahiko zenuen hori irensteko. Eta merkea omen da.\nBazkalondoan, berriro; plik..., plik..., plik..., plik..., Grass..., Lackend..., Günar..., Pønk... Tortura arintzearren, beste zerbaiti buruz pentsatzen saiatu zara. Deabruak ederki saltzen du bere burua, hausnartu duzu. Mezua mozorrotzen du, maskarak janzten ditu, erakargarri agertzen da, existitzen ez dela sinetsarazten saiatzen da; Errepublika, Independentzia, Etxea... Bere mezu eder eta potoloak nonahi daude; telebistan, aldizkarietan, irratian, kalean, alfonbretan... Iragan Eguberrietako azken sagar pozoitua gogoratu duzu; umeei opari gutxiago eta denbora gehiago eskaini behar zaiela zioen deabruak. Baina han ez duzu umerik apenas ikusi. Gurasoak, berriz, barra-barra, kondenatu zein borrero. Non eta norekin ote daude ba umeak? Zertara bultzatzen gaitu demonioak, kontsumoa plazer bihurtzera ez bada?\nBat-batean, oxigenoa usaindu duzu. Eguzki-izpi batek begiak ernatu dizkizu. Argia dago tunelaren bukaeran. Bukatu da. Ez zara hil. Heroia zara, eroen artean heroia, ero ohia. Lortu duzu. Ez da horren gogorra izan; zuk hala eskatuta, berriro egingo nuke, saiatu zara zure balentria apaintzen, harro. Ederki! Esan dizut bat! Orain, “konplementoak”, bota dizute hotz, tupustean. Bigarren itzulia eman behar bide zaio hiltegiko korridore luzeari. Hans, Klüp, Bolger, Minskø... handiez California bete ondoren, berehala ahitzen omen diren horiez betetakoan, Oken, Matthen, Olson, Grunsaer... txikien txanda da. Zerua buru gainera datorkion galiarra zara orain, baina kantinplorako edabe magikoa agortu zaizu dagoeneko. Trikimailu zikina izan da hori; lur azpiko azpijokoa.\nOhartu orduko, infernuko atarian zaude berriro. Agian zure goizeko kalkulua okerra zen. Agian bigarren aldiz eskaintzen ari zaizkizun taket txiki hori aski zorrotz eta luzea izango da. Agian aski da.\nJosu Goienetxe Urrutia.\nBaztandarra, Elizondokoa hain zuzen ere. Irakaslea, eta egun Barañaingo institutuan dabil Euskal Hizkuntza eta Literaturako klaseak ematen.


Aldi baterako neurria | Revista\nAragoiko Gizarte Ongizateko Institutuak, Espainiako erakunde askotako datuak bildu ondoren, honelako ondorioak atera ditu: kasuen %70 – %75etan behin-behineko babespe neurria egoitzetan gauzatzen da (harrera zentro, etxebizitza babestu, pisu funtzional, egoitza txiki eta antzekoetan); gainerakoak, familietan (aurreadopzioak edo bestelakoak).\nAdingabeak behin-behingoz babesteko arrazoi nagusiak, kasuen %65 – %70etan, familiak emaniko tratu txarrak, axolagabekeria edo abandonatzea izan dira. Jokamolde lege hausleak, nerabezaroan bereziki, kasuen %15 – %20 dira; gazteaz arduratzeko familiaren behin-behineko edo erabateko ezintasuna edo gaitasun falta, %10 – %15.\nBehin-behingoz babestuta gertatzen diren adingabeen ezaugarri sozio-familiarrei goazkiela, kasuen %50 – %60etan “arrisku sozialeko” familietatik datoz gaztetxoak; %25 – %30etan, drogamenpekotasun edota alkoholismoarekin loturiko arazoak dituzte familiek; %15 inguru buru osasuneko arazoak dituzte senitartekoek eta %40 inguru, azkenik, arazo horietako bi baino gehiago nozitzen dituzten sendietatik datoz.\nMekanismo edo figura honi esker, babesik gabe dauden umeen ardura osoa (“hazi eta hezi”, esaera zaharrean) pertsona edo familiek bereganatzen dute familia biologikoak eginkizun hori bete ahal izan arte, umeak bere sendiarekiko harremana eten gabe eta adopzioa egiteko aurrerapausoa izan gabe. Kontua da adin txikiko pertsona batez arduratzea, era guztietako arrazoiak medio -ekonomia, legea, osasuna-, bere familiak ezinezkoa duen bitartean.\nJoan hurrengo orrialdera Nork egin dezake adin txikikoaren harrera? »


Jekaterina Diatxenko - Wikipedia, entziklopedia askea.\nSan Petersburgo, 1987ko abuztuaren 31 (34 urte)\nJekaterina Vladimirovna Diatxenko (errusieraz: Екатерина Владимировна Дьяченко; Leningrad, Sobietar Batasuna, 1987ko abuztuaren 31) errusiar eskrimalaria da. Diatxenko Errusiaren ordezkaria izan zen 2008ko Beijingeko Olinpiar Jokoetan eta 2016ko Rio de Janeiroko Olinpiar Jokoetan. 2016koetan urrezko domina irabazi zuen emakumezkoen taldekako eskrima-proban (Sofia Velikaia, Jana Jegorian eta Julia Gavrilova taldekide zituela)\nJekaterina Vladimir eta Natalia Diatxenko eskrima-entrenatzaileen alaba da. Aleksei neba ere eskrimalaria da, 2004ko Atenasko Olinpiar Jokoetan brontzezko domina irabazi zuena gizonezkoen taldekako eskrima-proban.\nMultimedia: Yekaterina Dyachenko\n2008ko Udako Olinpiar Jokoetako eskrimalariak\n2016ko Udako Olinpiar Jokoetako eskrimalariak\nOlinpiar Jokoetako dominadunak eskriman\nOrriaren azken aldaketa: 12 abuztua 2021, 20:17.


"Musika Lokala" Bilborock-eko oholtzara igotzeko - Bilbao Gazte\n“Musika Lokala” Bilborock-eko oholtzara igotzeko\n'Musika Lokala' Bilborock-eko oholtzara igotzeko\nZER DEN: Bilboko Udaleko Gazteria eta Kirol Sailak Musika Lokala ekimena jarri du martxan, Bilbo eta Bizkaiko taldeek Bilborock-eko oholtzara igotzeko aukera izan dezaten. Horrela, gazteek eta gazte-elkarteek erreferentziazko topagunea den Bilborock-en jotzeko aukera izango dute. Beraz, gaztea bazara eta talde bat baduzu, hau da zure aukera!\nNORENTZAT: “Musika Lokala” deialdian parte hartzeko, taldearen %50ak, gutxienez, gaztea izan behar du (16 eta 35 urte bitartekoa) eta bilbon erroldatuta edo entsegu lokala Bilbon izatea ezinbestekoa da.\nNOIZ: Izena emateko epea dagoeneko dago irekita eta azaroaren 22an itxiko dira.\nIZEN EMATEAK: Izena emateko honako formulario hau bete eta bilborock@bilbao.eus helbidera bidali, “Musika Lokala” gaipean. 3 kanta, .jpg formatuko taldearen argazkia eta haren ibilbidearen laburpena bidaltzea beharrezkoa izango da ere.\nOINARRIAK: Kontsulta itzazu oinarriak hemen.


Arabako ogasunak espedientea ireki die bederatzi establezimenduri faktura ez emateagatik | Zenbaki Aholkularitza\nArabako foru ogasunak espedientea ireki die Arabako bederatzi establezimenduri faktura ez egiteagatik, eta hori da abenduko bigarren astean egin zen ikuskatze kanpaina intentsibo baten ondorioz. Nahiz eta Arabako ikuskatze zerbitzuak etengabe egiaztatzen duen ea fakturak, egiaztatu, bidali eta entregatzen diren, egun horietan berariazko kanpaina bat egin zuen hainbat sektoreren lokaletan, hala nola bazar, apaindegi, loradenda, farmazia eta ostalaritza establezimenduetan.\nKanpaina horren ondorioz, zeina berriz ere egingo baita datozen hilabeteetan, foru ogasunak espedientea ireki die bisitatu dituen establezimenduetatik % 39ri, irregulartasunak hauteman direlako faktura ez erregistratzeagatik, ez jaulkitzeagatik edo bezeroari ez emateagatik.\nKasu guztietan, foru araudiak 600 euroko zehapenak jasotzen ditu eragiketa irregular bakoitzagatik, eta zehapen horiek murriztu daitezke epe barruan ordainduz gero. Halaber, isunak 1.200 euroraino heldu daitezke, behin eta berriro zehatutako establezimenduak badira. Ondorioz, oraindik badira kasuak bezeroari fakturarik ematen ez zaiona, eta oraindik ere badira sektoreak ez dutenak fakturarik eman nahi. Horrela, ikuskatze kanpaina horretan zehar zenbait praktika ezegoki hauteman dira, isuna jarrita, esaterako faktura egin eta bezeroari eman gabe paperontzira botatzen dutenak edo kasuak, zeinetan fakturako zenbatekoa ordainketan eskatutakoa baino gutxiago baitzen.\n“Kanpaina horren xedea da kontzientziaraztea nahitaez eman behar dela faktura, bai Araban lan egin eta negozioak dauzkatenentzat bai bezeroentzat, jakin behar baitute faktura eskubidea izateaz gain bermea ere badela zerbitzu guztientzat”, gogorarazi du Itziar Gonzalo Ogasun, Finantza eta Aurrekontu Saileko foru diputatuak, azpimarratuta “erregistratzen ez diren fakturak ez dira aitortzen”. Bukatzeko, Arabako foru ogasunak gogorarazi du proforma fakturak ez daukala zerga balioa, aurre faktura bat edo zirriborro bat da ez daukana ez zenbakirik ez zerga erregistrorik. “Proforma faktura bat jasotzen dugunean, gero faktura bat entregatu behar digute. Bestela, gerta daiteke ordaindu dugula Ogasunera helduko ez den zerga bat”, ekin du Itziar Gonzalo foru erantzuleak, gogorarazita ikuskatze kanpaina berriro egingo dela datozen hilabeteetan. Beste batzuetan bezala, goiz eta arratsaldez jarraituko da egiaztapenak egiten, bai Gasteizen bai Arabako zenbait udalerritan, batez ere lehendik zehatutako negozioetan, egiaztatzeko iruzurra egiteari utzi dietela.\nZenbaki aholkulariak abokatuak asesoría: Zergak\nThis entry was posted in Aktualitatea, Ekintzaileak, Emprendedores, Fiskala, Kontabilitatea, Zenbaki and tagged Araba, Fakturak, Isunak, Ogasuna. Bookmark the permalink.\n← 2020.urterako lan atxikipenak\nLehen aukera programa, Gazte langabeak Euskal Autonomia Erkidegoko enpresetan kontratatzeko →